எந்த வேலை செய்பவர்கள் அதிகம் மகிழ்ச்சியற்றவர்களாக இருக்கின்றனர் என  தெரியுமா ?

நியு யோர்க், மார்ச் 28 – எந்த வேலையில் இருப்பவர்கள் அதிகம் மகிழ்ச்சியற்றவர்களாக இருப்பார்கள் என தெரியுமா ?

1938-ஆம் ஆண்டு தொடங்கி ஒவ்வோர் இரண்டு ஆண்டுகள், உலகம் முழுவதுமுள்ள மக்களை உட்படுத்தி 85 ஆண்டுகால ஆய்வில், அதிகம் மகிழ்ச்சியைத் தராத வேலைகளை, ஹார்வர்ட் ( Harvard ) பல்கலைக்கழக ஆராய்ச்சியாளர்கள் பட்டியலிட்டிருக்கின்றனர்.

மனிதர்களுடன் தொடர்பு கொள்ளாமல் அல்லது சக ஊழியர்களுடன் அர்த்தமுள்ள ஓர் உறவை ஏற்படுத்திக் கொள்ள வழிவகுக்காத வேலைகளில் வேலை செய்பவர்களே அதிகம் மகிழ்ச்சியற்றவர்களாக இருப்பார்கள் என அந்த ஆய்வில் குறிப்பிட்டுள்ளது.

தனியாக வேலை செய்யக் கூடிய டிரக் ஓட்டுநர்கள், பாதுகாவலர்கள் , உணவு அல்லது பொருட்களை அனுப்பும் சேவையை செய்பவர்களும் இதில் அடங்குவார்கள்.

அதோடு தனிமையில் வேலை செய்பவர்கள் மட்டுமல்ல விறுவிறுப்பான அதிகம் வேலையாட்கள் இருக்கும் வேலைகளில் வேலை செய்பவர்கள் , சக ஊழியர்களுடன் பழகாவிட்டாலும், அதிகம் மகிழ்ச்சியற்றவர்களாக இருப்பார்கள் என கூறப்பட்டுள்ளது.

எனவே, மக்களுடன் அதிகம் தொடர்பு கொள்பர்களே தங்களது வேலையில் அதிகம் மனநிறைவு கொள்பவர்களாக இருப்பார்கள். அவ்வாறு இருக்கும் போது அவர்களால் வேலையை நன்றாக செய்ய முடியுமென, ஹார்வர்ட் மருத்துவ கல்லூரியின் உளவியல் பேராசிரியர் ராபர்ட் வால்டிங்கர் ( Robert Waldinger) கூறியிருக்கிறார்.

 Tags
people with this

Study finds

to be the unhappiest

type of job tend


2,000  த்திற்கும்  மேலான  ஒப்பந்த கால  தாதியர்களை சுகாதார அமைச்சு  நிரந்தரமாக்கும்

ஷா அலாம், மே 12- 2,000 முதல் 3,000 வரையிலான ஒப்பந்த கால தாதியர்களை இவ்வாண்டு சுகாதார அமைச்சு நிரந்தரமாக விரும்புகிறது. இது குறித்து பொதுச் சேவைத்துறைக்கு விண்ணப்பம் தெரிவித்திருப்பதால் அத்துறை இறுதி முடிவை அறிவிக்கும் என சுகாதாரத்துறை துணையமைச்சர் Lukanisman Awang Sauni தெரிவித்திருக்கிறார். எனினும் எத்தனை தாதியர்களை நிரந்தரமாக தேர்வு செய்வது என்பதை பொதுச் சேவைத்துறைத்தான் முடிவு செய்யும் என்றும் அவர் கூறினார். சுகாதார வசதிகளுக்கான புதிய மருத்துவனைகள் மற்றும் சுகாதார கிளினிக்குகள் கிராமப்புற பகுதிகள் உட்பட நாடு முழுவதிலும் நிர்மாணிக்கப்பட்டுள்ளதைத் தொடர்ந்து புதிய தாதிகளை அதிகரிக்க வேண்டிய அவசியம் சுகாதார அமைச்சுக்கு இருப்பதாக Lukanisman கூறினார். இதன் காரணமாக கூடுதலான ஒப்பந்தகால தாதியர்களை நிரந்தரமாக்கும்படி நாங்கள் பொதுச் சேவைத்துறையை கேட்டுக்கொண்டுள்ளோம் என 2023 ஆம் ஆண்டுக்கான அனைத்துலக தாதியர் தின கொண்டாட்டத்தை தொடக்கிவைத்த பின்னர் அவர் தெரிவித்தார். இந்த நிகழ்வில் நாடு முழுவதிலும் இருந்து 2,000த்திற்கு மேற்பட்ட தாதியர்கள் கலந்துகொண்டனர்.

 Tags
000

contract

Health Ministry

made

nurses

over 2

permanent

wants


விமான கழிவறையிலிருந்து 75 லட்சம் ரூபாய் மதிப்புள்ள மூன்று தங்க கட்டிகள் பறிமுதல் ; புதுடெல்லி விமான நிலையத்தில் பரபரப்பு

இந்தியா, புது டெல்லியிலுள்ள, இந்திரா காந்தி அனைத்துலக விமான நிலையம் வந்திறங்கிய, விமானம் ஒன்றின் கழிவறையிலிருந்து 75 லட்சம் ரூபாய் மதிப்புள்ள மூன்று தங்க கட்டிகளை, அந்நாட்டு சுங்கத் துறையினர் பறிமுதல் செய்தனர்.

உளவு தகவலின் அடிப்படையில், இம்மாதம் 17-ஆம் தேதி, அனைத்துலக பயணத்தை முடித்துக் கொண்டு திரும்பியிருந்த விமானம் ஒன்று சோதனைக்கு உட்படுத்தப்பட்டது.

அச்சோதனையின் போது, விமான கழிவறையிலுள்ள, நீர் பாய்ச்சும் தொட்டியில் அந்த தங்க கட்டிகள் பதுக்கி வைக்கப்பட்டிருந்தது கண்டுபிடிக்கப்பட்டது.

அதனை தொடர்ந்து, ஆயிரத்து 400 கிராம் எடையிலான அந்த தங்கக் கட்டிகளை கடத்திய, கும்பலை அடையாளம் காண விசாரணை முடுக்கி விடப்பட்டுள்ளது.

 Tags
Confusion at

New Delhi Airport

seized from plane toilet

Three gold bars

worth Rs 75 lakh


ஐந்து   சட்டவிரோத குடியேறிகளை  ஏற்றிவந்த  டாக்சியோட்டிகள் கைது

கோலாலம்பூர், செப் 25 – மியன்மரைச் சேர்ந்த ஐந்து சட்டவிரோத குடியேறிகளை ஏற்றி வந்த டாக்சி ஓட்டுனர் ஒருவர் அலோஸ்டார் Pekan Changlun னில் கைது செய்யப்பட்டார். 60 வயதுடைய அந்த ஆடவர் சட்டவிரோத குடியேறிகளுக்கு போக்குவரத்து வசதியை ஏற்பாடு செய்து வந்தததாக நம்பப்படுகிறது. புரோடுவா Axia காரில் 5 வயது சிறுவன் உட்பட அதிலிருந்த 5 பயணிகள் கைது செய்யப்பட்டதாக கெடா மாநில போலீஸ் தலைவர் Fisol Salleh தெரிவித்தார். மூன்று பெண்கள் உட்பட கைது செய்யப்பட்ட அனைத்து மியன்மார் பிரஜைகளும் பயண ஆவணங்கள் எதனையும் கொண்டிருக்கவில்லையென அவர் தெரிவித்தார்.

 Tags
Pati ditahan

Pemandu teksi disyaki ambil upah bawa


உணவக ஊழியர்களை தாக்கினர் இருவர் கைது

சிப்பாங், மார்ச் 17 – Glomac Cyberjaya வில் உணவகம் ஒன்றில் அதன் ஊழியர்களுடன் ஏற்பட்ட தகராறைத் தொடந்து அவர்களை தாக்கியதில் சம்பந்தப்பட்ட இருவர் கைது செய்யப்பட்டனர். அந்த தகராறின்போது உணவகத்தின் இரண்டு ஊழியர்கள் தலை மற்றும் தோளில் காயம் அடைந்தனர். அதோடு அங்கிருந்த உணவு உட்கொள்ளும் தட்டுகளையும் அவர்கள் சேதப்படுத்தினர். இதன் தொடர்பில் தீவிர விசாரணை நடத்தியதில் 51 மற்றும் 50 வயதுடைய இரண்டு நபர்கள் கைது செய்யப்பட்டதாக சிப்பாங் ஓ.சி.பி.டி துணை கமிஷனர் Wan Kamarul Azran தெரிவித்தார்.

 Tags
after being

attack restaurant

made to Queue

suspects

workers


புதிய பள்ளித் தவணை மீண்டும் ஜனவரிக்கு திரும்பும் ; கல்வியமைச்சு உறுதி

ஷா ஆலாம், மார்ச் 23 – புதிய பள்ளித் தவணையின் தொடக்கம் மீண்டும் ஜனவரி மாதத்திற்கு திரும்பும் என கல்வியமைச்சு உறுதியளித்திருக்கிறது . எனினும் அதற்கு சில கால அவகாசம் தேவைப்படுவதாக, அமைச்சர் பட்லினா சீடேக் ( Fadhlina Sidek ) தெரிவித்தார்.

கோவிட் பெருந்தொற்றை அடுத்து, 2022 -ஆம் ஆண்டு தொடங்கி , புதிய பள்ளித் தவணையின் தொடக்கம், ஜனவரியிலிருந்து மார்ச்சிற்கு மாற்றப்பட்டது.

எனினும், மீண்டும் ஜனவரிக்கே புதிய பள்ளித் தவணை திரும்ப வேண்டுமென , பெற்றோர்கள் வலியுறுத்தி வருகின்றனர்.

அதையடுத்து, 190 பள்ளி நாட்கள், முக்கிய தேர்வுகள் போன்றவை தடைபடாமல் இருக்க, அந்த மாற்றத்தை செய்ய அமைச்சுக்கு கால அவகாசம் தேவைப்படுவதாக பட்லினா சீடேக் கூறினார்.

 Tags
January

KPM guarantees

starting in

to return

to school


ரசாயன கிடங்கில்  தீ விபத்து இரு தொழிலாளர்கள் காயம்

கோலாலம்பூர், ஜூன் 1 – கோலாலம்பூர் Taman Teknoloji Park கில் ரசாயனம் வைக்கப்பட்டிருந்த கிடங்கில் தீப்பிடித்ததில் இரண்டு தொழிலாளர்கள் தீக்காயத்திற்கு உள்ளாகினர், 20 மற்றும் 25 வயதுடைய இருவர் உடலில் 50 விழுக்காடு தீக்காயங்களுக்கு உள்ளாகினர். பண்டார் துன் ரசாக்கிலுள்ள Chancelor Tuanku Muhris university kebangsaan Malaysia மருத்துவமனைக்கு கொண்டுச் செல்வதற்கு முன் அவர்களுக்கு முதலுதவி வழங்கப்பட்டதாக கோலாலம்பூர் தீ மற்றும் மீட்புத்துறையின் பேச்சாளர் ஒருவர் தெரிவித்தார்.

 Tags
chemical Storage

Two hurt in

warehouse blaze


டுவிட்டரில் விரைவில் அழைப்பு & குறுந்தகவல் அனுப்பும் வசதி – இலோன் மாஸ்க்

சென் பிரன்சிஸ்கோ, மே 10 – சூப்பர் தளமாக மாறவுள்ளது டுவிட்டர் பக்கம். இனி அதில் அழைப்பை மேற்கொள்ளவும், குறுந்தகவல் அனுப்பவும், ஏன் வீடியோ அழைப்பை மேற்கொள்ளும் வசதிகளும் வரவுள்ளதாக அறிவித்துள்ளார் அதன் உரிமையாளர் இலோன் மஸ்க்.

“Twitter 2.0 The Everything App” இதுதான் என் திட்டம். தொலைப்பேசி எண்கள் இல்லாமலே நீங்கள் அனைவருடனும் அழைத்துப் பேசலாம்” என அவர் கூறியிருக்கின்றார்.

இன்று தொடங்கி டுவிட்டரில் குறுந்தகவல் அனுப்பும் சேவை தொடங்கும் எனவும் அவர் குறிப்பிட்டுள்ளார்.

 Tags
allow calls

encrypted

messaging

Twitter

will soon


ஆடவரை மோதித் தள்ளி இழுத்துச் சென்ற 2 இந்திய ஆடவர்களை போலீஸ்  தேடுகிறது

கிள்ளான், பிப் 17 – கிள்ளான், Bukit Tinggi, Ambang Botanic பகுதியில் , ஆடவர் ஒருவரை மோதி தள்ளிவிட்டுச் சென்ற சம்பவம் தொடர்பில் , போலீசார் 2 ஆடவர்களை தீவிரமாக தேடி வருகின்றனர்.

தேடப்படும் அந்த ஆடவர்கள் 33 வயது எஸ். சுந்தர், 24 வயது ஃபிலிப் அந்தோணி ( Philip Anthony ) என அடையாளம் காணப்பட்டுள்ளனர் .

கடந்த ஞாயிற்றுக்கிழமை அதிகாலையில் நிகழ்ந்த சம்பவத்தில் அந்த இரு ஆடவர்களும், தாங்கள் ஓட்டு வந்த BMW காரால், வேண்டுமென்றே ஆடவர் ஒருவரை மோதி தள்ளி அவரை 40 மீட்டர் வரை இழுத்துச் சென்றதாக, தென் கிள்ளான் மாவட்ட போலீஸ் தலைவர் Cha Hoong Fong தெரிவித்தார்.

மோதித் தள்ளப்பட்ட ஆடவருக்கும் , தேடப்பட்ட இரு ஆடவர்களுக்கும் முன்னதாக , கடை ஒன்றில் வாக்குவாதம் ஏற்பட்டதாக நம்பப்படுகிறது. இதனிடயே மோதித் தள்ளப்பட்ட அந்த ஆடவர் பின்னர் மருத்துவமனையில் உயிரிழந்தது உறுதி செய்யப்பட்டது.

 Tags
man to death

The police chase

The suspect

who hit dragged


சொந்தமாக கழுத்தையும் வயிற்றையும் அறுத்து கொண்ட ஆடவன்

ஜோகூர் பாரு , ஜூலை 3 – கடந்த வியாழக்கிழமை இரவு 10.53 மணியளவில் ,ஜோகூர் பாரு, தாமான் சூரியா அருகே உள்ள உணவகத்திற்கு முன் தன் கழுத்தை அறுத்துக் கொண்டு வயிற்றை குத்திக் கொண்ட ஆடவன் ஒருவனின் செயல் சமூக வலைத்தளத்தில் வைரலாகியுள்ளது.

32 வயதான அந்த உள்நாட்டு ஆடவன் தன் வயிற்றை அறுத்து கொண்டது மட்டுமில்லாமல் , தன் குடலையும் வெளியே இழுத்து சாலையோரத்தில் படுத்து கிடந்துள்ளான். விசாரணையில் அவ்வாடவன் மனநோயால் பாதிக்கப்பட்டவன் என நம்பப்படுகிறது.

இச்சம்பவத்தை பற்றி புகார் கிடைத்ததை அடுத்து போலீசார் அவ்விடத்திற்கு விரைந்த போது அவ்வாடவன் சுயநினைவற்று கீழே கிடந்துள்ளான்.

அதனை அடுத்து அவ்வாடவன் சுல்தானா அமினா மருத்துவமனையில் மனநல சிகிச்சைக்காக அனுமதிக்கப்பட்டுள்ளதாக போலீஸ் தெரிவித்துள்ளது.

 Tags
ada masalah psikiatrik

Lelaki cedera

tarik usus sendiri


டொமினிக் ‘விரடியடிக்கப்பட்ட’ சம்பவம் ; மன்னிப்புக் கோரியது பாஸ்

ஷா ஆலாம், ஆகஸ்ட்டு 4 – அண்மையில் பினாங்கு, தாசேக் கெலுகோரில் நடைபெற்ற பெரிகாத்தான் நேஷனலின் மாபெரும் பரப்புரையிலிருந்து, கெராக்கான் கட்சியின் தலைவர் டத்தோ டாக்டர் டொமினிக் லாவ் “விரட்டியடிக்கப்பட்டதாக” கூறப்படும் சம்பவம் தொடர்பில் பாஸ் மன்னிப்புக் கோரியுள்ளது.

அந்த குற்றச்சாட்டை டொமினிக் நிராகரித்துள்ள போதும், இஸ்லாமிய கோட்பாடுகள் அடிப்படையில் அவரை விருந்தினராக ஏற்றுக் கொண்டு பாராட்டப்பட்டிருக்க வேண்டுமென பாஸ் தலைமைத்துவம் கருதுவதால, அக்கட்சியின் பொதுச் செயலாளர் டத்தோ ஸ்ரீ தாக்கியுடின் ஹசான் தெரிவித்தார்.

கெராக்கான், பெரிகாத்தான் நேஷனலின் உறுப்புக் கட்சியாகும். அதோடு, டொமினிக் எதிர்வரும் சட்டமன்ற தேர்தலில் களமிறங்கும் வேட்பாளரும் கூட. அதனால் அவருக்கு உரிய மரியாதை வழங்கப்பட்டிருக்க வேண்டும்.

பேரினவாதம் மாற்றும் தீவிர கொள்கைகளால் கறைப்பட்டிருக்கும் தற்போதைய அரசியல் சூழலில், பழைமையான மற்றும் மிகப் பெரிய இஸ்லாமியக் கட்சி என்ற அடிப்படையில், முதிர்ச்சியான மற்றும் மிதவாத அரசியலுக்கு வழிகாட்டுவது மட்டுமின்றி, உதவி தேவைப்படுவோருக்கு பாதுகாப்பையும் வழங்குவது பாஸ்சின் கடமை என தாக்கியுடின் குறிப்பிட்டார்.

அப்படி, உதவியும், பாதுகாப்பும் தேவைப்படுபவர்களில் டொமினிக்கும் அவரது கட்சியினரும் அடங்குவர்.

அதனால், திறந்த மனப்போக்குடன், நட்பு மற்றும் சகோதரத்துவ உணர்வின் அடிப்படையில் பாஸ் கட்சியின் உறுப்பினர்கள் செயல்பட வேண்டுமென, தமது முகநூல் பதிவு வாயிலாக தாக்கியுடின் கூறியுள்ளார்.

 Tags
insiden Dominic 'dihalau'

mohon maaf

PAS


மக்கள் சந்திப்புகளில் கலந்துகொண்டு  பிரச்சனைகளை  கொண்டு வருவீர்  –  சிவநேசன்

ஈப்போ , பிப் 16 – பேரா மாநில அரசாங்கம் நடத்தும் மக்கள் சந்திப்பு நிகழ்வுகளில் இந்தியர்கள் கலந்துகொண்டு தாங்கள் எதிர்நோக்கும் பிரச்சனைகளை முன் வைக்க வருகை அளிக்கவேண்டும் என்று மாநில அரசு ஆட்சிக் குழு உறுப்பினர் A. சிவநேசன் கேட்டுக்கொண்டார். மாதாந்தோறும் வாரத்தில் இரண்டாவது வியாழக்கிழமையில் இந்த சந்திப்பு பெராநிகழ்வு மாநில மந்திரி புசார் டத்தோஸ்ரீ சராணி முகமட் தலைமையில் நடத்தப்படுகிறது. இந்த சந்திப்பில் அனைத்து ஆட்சிக் குழு உறுப்பினர்கள் கலதுக்கொள்கின்றனர்.

ஆகவே மக்கள் எதிர்நோக்கும் விவகாரங்களை நேரடியாக சம்பந்தப்பட்ட ஆட்சிக் குழு உறுப்பினர்களின் கவனத்திற்கு கொண்டு வரலாம் . ஆகவே நிலம், சமுக நல விவகாரங்கள், அடையாள கார்டு விவகாரங்கள் உட்பட பல விவகாரங்களை இந்த மக்கள் சந்திப்பு நிகழ்வில் கொண்டு மாநில வரலாம் என்று சிவநேசன் வலியுறுத்தினார். இன்று காலை ஈப்போவில் உள்ள இந்திரா மூலியா அரங்கில் நடைபெற்ற மக்கள் சந்திப்பில் கலத்துகொண்டப் பின்னர் செய்தியாளர்களிடம் சிவநேசன் இதனை தெரிவித்தார்.

இந்த மக்கள் சந்திப்பு நிகழ்வு மாவட்ட நிலையில் மாதாந்தோறும் நடத்தப்பட உள்ளது. அடுத்த மாதம் மஞ்சோங்கில் நடைபெற உள்ளது. அந்த சந்திப்பில் அந்த வட்டாரத்தில் உள்ள மக்கள் அதில் கலந்துக்கொள்ள வாய்ப்பு உள்ளதையும் வலியுறுத்தினார்.

 Tags
Bring issues to

meetings

sivanesan

state goverment


கோலாசிலாங்கூர் அருகே எண்ணெய் லோரி பள்ளத்தில் விழுந்ததில் ஓட்டுனர் மரணம்

கோலாலம்பூர், அக் 13 – கோலாலம்பூர் – கோலாசிலாங்கூர் நெடுஞ்சாலையின் 28.7 ஆவது கிலோமீட்டரில் எண்ணெய் ஏற்றிச் சென்ற லோரி ஒன்று கவிழ்ந்து பள்ளத்தில் விழுந்ததில் அதன் ஓட்டுநர் லோரியிலிருந்து வெளியே தூக்கி வீசப்பட்டு பலியானார்.

இந்த விபத்து குறித்த தகவல் கிடைத்தவுடன் ரவாங் தீயணைப்பு மற்றும் மீட்பு நிலையத்தைத் சேர்ந்த இரண்டு தீயணைப்பு வீரர்கள் சம்பவம் நிகழ்ந்த இடத்திற்கு விரைந்தனர்.

அந்த லோரி ஆறு மீட்டர் பள்ளத்தில் விழுந்ததாக சிலாங்கூர் தீயணைப்பு மற்றும் மீட்புத் துறையின் உதவி இயக்குனர் அஹ்மத் முக்லிஸ் முக்தார் தெரிவித்தார்.

அந்த விபத்தில் 50 வயதுடைய லோரி ஓட்டுனர் இறந்ததையும் அவர் உறுதிப்படுத்தினார்.

 Tags
Lori Jatuh gaung

Pemandu maut


குடியிருப்பு   பகுதியில்   சட்டவிரோத   குடியேறிகள்    38 பேர் கைது

புக்கிட் மெர்தாஜம், பிப் 13- பிறை, Tamam Nagasari யில் சட்டவிரோத குடியேறிகளுக்கு எதிராக பல்வேறு அரசாங்க நிறுவனங்களின் அமலாக்க அதிகாரிகளுடன் இணைந்து நடத்தப்பட்ட பரிசோதனையில் 38 நபர்களை போலீசார் கைது செய்தனர். அந்த குடியிருப்பு பகுதியில் பொது அமைதிக்கு பாதிப்பு மற்றும் அங்கு அளவுக்கு அதிகமாக வெளிநாட்டு குடியேறிகள் இருப்பதாக வெளியான புகாரைத் தொடர்ந்து நேற்று மாலை மணி 3 முதல் இரவு 7 மணிவரை போலீஸ் நடவடிக்கை மேற்கொண்டது. . கைது செய்யப்பட்ட சட்டவிரோத குடியேறிகள் அனைவரும் நேப்பாள் மற்றும் வங்காளதேசிகளாவர். மத்திய செபராங் பிறை மாவட்ட போலீஸ் தலைவர் Tan cheng San தமைமையில் மேற்கொள்ளப்பட்ட அந்த சோதனை நடவடிக்கையில் நகரான்மைக் கழகம் உட்பட பல்வேறு அரசாங்க நிறுவனங்களைச் சேர்ந்த 224 அமலாக்க அதிகாரிகள் கலந்துகொண்டனர்.

 Tags
Nagasari Park

was attacked


அரசியலமைப்புப்படி தனிமாநில அந்தஸ்தை பெற்றுள்ளது பினாங்கு ;  பிரதமர் விளக்கம்

நாட்டின் அரசியலமைப்புச் சட்டப்படி, பினாங்கு தனி மாநிலம் எனும் அந்தஸ்தை பெற்றுள்ளதை, பிரதமர் டத்தோ ஸ்ரீ அன்வார் இப்ராஹிம் சுட்டிக் காட்டினார்.

மலாயா கூட்டரசை தோற்றுவிப்பதற்கு முன், மலாய் ஆட்சியாளர்களுக்கும், பிரிடிஷ் அரசாங்கத்திற்கு இடையில் கையெழுத்தான ஒப்பந்தங்கள் அடிப்படையில் நாட்டின் அரசியலமைப்புச் சட்டம் இயற்றப்பட்டுள்ளது.

அதனால், மலேசியாவிலுள்ள, இதர மாநிலங்களை போல, பினாங்கிற்கான தனி மாநில அந்தஸ்து தொடர்ந்து பேணப்படும் என பிரதமர் குறிப்பிட்டார்.

பினாங்கு மாநிலத்தின் அந்தஸ்தை பாதிக்கக்கூடிய சட்ட திருத்தங்களை நிறைவேற்ற, மூன்றில் இரண்டு பகுதி நாடாளுமன்ற உறுப்பினர்களின் ஆதரவை பெற வேண்டும்.

அதே சமயம், ஒரு மாநிலத்தின் அனுமதி இன்றி அதன் எல்லையை சீரமைக்கவோ, மாற்றவோ முடியாது என்பது அரசியமைப்புச் சட்டத்தின், இரண்டாவது பிரிவின் கீழ் தெளிவாக குறிப்பிடப்பட்டுள்ளது.

அதனை அடிப்படையாக கொண்டு, 1985-ஆம் ஆண்டு கெடா, பினாங்கு எல்லைகளை மறுசீரமைக்க சிறப்பு சட்டம் ஒன்று இயற்றப்பட்ட வேளை; அதற்கு அவ்விரு மாநில அரசாங்கங்களும் அனுமதி வழங்கியிருந்தன.

அதனால், பினாங்கு கெடாவிற்கு சொந்தமானது என கூறிவரும் கெடா மந்திரி பெசார் டத்தோ ஸ்ரீ முஹமட் சனூசி மாட் நோருக்கு எதிராக, இம்மாதம் முதலாம் தேதி, காலை மணி எட்டு வாக்கில் போலீஸ் புகார் ஒன்று செய்யப்பட்டதை, பிரதமர் சுட்டிக் காட்டினார்.

அந்த புகார் தொடர்பில், விசாரணை அறிக்கை திறக்கப்பட்டுள்ள வேளை ; விரைவில் அது சட்டத் துறை தலைவர் பார்வைக்கு கொண்டு செல்லப்பட்டு, சனூசிக்கு எதிராக நீதிமன்றத்தில் குற்றம்சாட்டப்படுமா? இல்லையா என்பது முடிவுச் செய்யப்படுமென, பிரதமர் தெளிவுப்படுத்தினார்.

மக்களவை கேள்வி நேரத்தின் போது, பினாங்கை மீண்டும் கெடாவிடமே திரும்ப கொடுக்க ஏதுவாக, நாட்டின் அரசியலமைப்புச் சட்டத்தில் திருத்தம் செய்யப்பட வேண்டுமென கூறிய சனூசிக்கு எதிராக எவ்வாறான நடவடிக்கை எடுக்கப்படவுள்ளது என வினவிய பாகான் நாடாளுமன்ற உறுப்பினர் லிம் குவான் எங்கிற்கு, பிரதமர் இவ்வாறு பதிலளித்தார்.

 Tags
Explanation

granted independent

Penang is constitutionally

Prime Minister

status


98,000 லிட்டருக்கும் மேற்பட்ட  டீசல்  பறிமுதல்

சிரம்பான், ஏப் 14 – உள்நாடு மற்றும் வாழ்க்கை செலவீன அமைச்சின் நெகிரி செம்பிலான் கிளையின் அமலாக்கப் பிரிவின் அதிகாரிகள் போர்ட்டிக்சனில் உதவி தொகையின் மூலம் வாங்கப்பட்ட 98,840 லிட்டருக்கும் மேற்பட்ட டீசல் எண்ணெய்யை பறிமுதல் செய்துள்ளனர்.

Sri Lukut தொழில்மய பூங்காவில் மேற்கொள்ளப்பட்ட அதிரடி சோதனையின்போது அனுமதிக்கப்பட்ட 60,000 லிட்டரைவிட அதிக அளவில் டீசல் சேமித்து வைக்கப்பட்டிருந்தது கண்டுப்பிடிக்கப்பட்டதாக அமலாக்கப் பிரிவின் இயக்குனர் Mohamad Zahir தெரிவித்தார்.

இரண்டு லட்சத்து 12,000 ரிங்கிட்டிற்கும் மேலாக மதிப்பைக் கொண்ட அந்த டீசல் எண்ணெயை வைத்திருந்த நிறுவனத்திற்கு எதிராக 1961 ஆம் ஆண்டின் விநியோக கட்டுப்பாட்டுச் சட்டத்தின் கீழ் விசாரணை மேற்கொள்ளப்பட்டு வருவதாக அவர் கூறினார்.

 Tags
98 000

diesel

in Port Dickson

litres

of subsidised

over

seized


யூடியூப்-பின்  புதிய சி.இ.ஓ-வாக  நீல் மோகன் நியமனம்

கலிபோர்னியா, பிப் 17 – தொழில்நுட்ப பெரு நிறுவனங்களில் , உயர் பொறுப்புகளில் இந்தியர்கள் ஆதிக்கம் செலுத்தி வரும் நிலையில், ஆகக் கடைசியாக Youtube நிறுவனத்துக்கு புதிய தலைமை செயல் முறை அதிகாரியாக, இந்திய வம்சாவாளியைச் சேர்ந்த அமெரிக்கர் நீல் மோகன் (Neal Mohan) நியமிக்கப்பட்டுள்ளார்.

கடந்த 9 ஆண்டுகளாக, அந்நிறுவனத்தின் தலைமை செயல்முறை அதிகாரியாக இருந்து வந்த Susan Wojcicki பதவி விலகுவதாக அறிவித்திருக்கிறார். அதையடுத்து, Youtube -பின் தலைமை விற்பனை அதிகாரியாக இருந்த நீல் மோகன், தற்போது CEO- வாக புதிய பொறுப்பினை ஏற்கிறார்.

Stanford பட்டதாரியான மோகன், Youtube- பின் தாய் நிறுவனமான Google -லில் கடந்த 2008 – இல் இணைந்து தற்போது, அப்புதிய பொறுப்பினை எட்டிப் பிடித்துள்ளார்.

 Tags
CEO

Indian -American Neal Mohan

is new

youtube


புகை மூட்டத்தினால் பத்து பஹாட் லார்க்கின் வட்டாரத்தில் காற்று மாசுபாடு

கோலாலம்பூர், அக் 12 – புகை மூட்டத்தினால் ஜொகூரில் இரண்டு இடங்களில் இன்று காலை 9 மணிவரை காற்று மாசுபாட்டினால் காற்றின் தூய்மைக்கேடு ஆரோக்கியமற்றதாக இருந்தது. பத்து பஹாட்டில் காற்றின் தூய்மைக்கேடு குறியீட்டின் அளவு 155 ஆகவும், லார்க்கின் வாட்டாரத்தில் காற்றின் தூய்மைக்கேடு குறியீடு 122 ஆகவும் இருந்ததாக சுற்றுப்புற துறையின் காற்று மாசுபடு நிர்வாக முறையின் செயலித் தகவல்கள் தெரிவித்தன. இதனிடையே இதர 48 இடங்களில் காற்றின் தூய்மைக் கேடு குறியீடு மிதமான நிலயில் 51முதல் 100 ஆகவும், 18 இடங்களில் காற்றின் தூய்மைக் கேடு குறியீடு 50 க்கும் குறைவாக இருந்தாக அறிவிக்கப்பட்டது.

 Tags
Batu Pahat

catat IPU

Larkin

setakat 9 pagi

tak sihat


‘அது மீண்டும் வைரலாகி இருக்கும் பழைய காணொளி’ ; கூறுகிறது தேசியப் பதிவுத் துறை

கோலாலம்பூர், செப்டம்பர் 5 – சீனா நாட்டவர்கள், கூட்டமாக நாட்டின் குடியுரிமைக்காக விண்ணப்பம் செய்ததாக குற்றச்சாட்டு வெளியிடப்பட்டிருப்பது பழைய காணொளி.

அது மீண்டும் வைரலாக்கப்பட்டுள்ளதாக, தேசியப் பதிவுத் துறை தெரிவித்தது.

தற்சமயம், சமூக ஊடகங்களில் பரவலாக பகிரப்பட்டு வரும் அந்த காணொளி, உண்மையில் 2018-ஆம் ஆண்டு வாக்கில் வெளியிடப்பட்டது என்பதையும் தேசியப் பதிவுத் துறை உறுதிப்படுத்தியது.

அந்த காணொளியின் உள்ளடக்கத்தை மறுத்து, அப்பொழுதே தேசிய பதிவுத் துறை அறிக்கை வெளியிட்டிருந்தது.

நாட்டின் அரசியலைப்புச் சட்ட திட்டங்களுக்கு உட்பட்டே, குடியுரிமை மீதான விண்ணபங்களை தேசியப் பதிவுத் துறை நிர்வகித்து வருகிறது.

அதனால், பொது அமைதியையும், பாதுகாப்பையும் உறுதிச் செய்ய, அதுப்போன்ற போலி செய்திகளை பகிர வேண்டாம் எனவும், நம்பகத்தன்மையை உறுதிச் செய்துக் கொள்ளுமாறும், தேசியப் பதிவுத் துறை பொதுமக்களுக்கு அறிவுறுத்தியுள்ளது.

 Tags
'Ia video lama ditularkan

JPN

semula'


கோபியோ மலேசியாவின்   இந்திய  வம்சாவளி அனைத்துலக  கலாச்சார விழா மனித வள அமைச்சர் சிவக்குமார் தொடக்கி  வைப்பார்

கோலாலம்பூர், மே 29 – Gopio
எனப்படும் மலேசிய இந்திய வம்சாவளி அமைப்பு ஜூன் மாதம்
2
ஆம்தேதி முதல் ஜூன்
4 –
ஆம் தேதிவரை அனைத்துலக இந்தியர் கலாச்சார விழாவை விவேகனாந்த பள்ளி ஆசிரம வளாகத்திலும் அதன் ஆசிரம மண்டபத்திலும் நடத்தவிருக்கிறது
.
இந்த அனைத்துலக விழாவில்
10,000
த்திற்கும் மேற்பட்ட பொதுமக்கள் கலந்துகொள்வார்கள் என எதிர்பார்க்கப்படுகிறது
.

மனித வள அமைச்சர் வி
.
சிவகுமார் இநத நிகழ்வை அதிகாரப்பூர்வமாக தொடக்கி வைப்பார் என
Gopio
தலைவர் எஸ்
.
குணசேகரன் தெரிவித்தார்
.
இந்திய வெளி விவகார துணையமைச்சர்
V.
முரளிதரனும் இநத நிகழ்வில் கலந்துகொள்வதற்கு சிறப்பு பிரமுகராக அழைக்கப்பட்டுள்ளார் என குணசேகரன் தெரிவித்தார்
.

இந்த மூன்று நாள் விழாவை ஜூன்
7
ஆம் தேதி ஞாயிற்றுக்கிழமை இரவு ஏழு மணியளவில் இந்திய தூதர்
B.N Reddy
முடித்துவைப்பார்
.
முற்றிலும் இலவசமாக நடைபெறும் இந்த விழாவில் அனைத்து நிகழ்விலும் திரளாக வந்து கலந்துகொள்ளும்படி நிகழ்ச்சி ஏற்பாட்டாளர்கள் கேட்டுக்கொள்கின்றனர்
.

இந்த விழாவில் மலேசிய இந்திய வம்சாவளியினர் தினத்தை முன்னிட்டு பல்வேறு நிகழ்ச்சிகள் ஏற்பாடு செய்யப்பட்டிருப்பதாக ஏற்பாட்டுக் குழுவின் செயலாளர்
S.Sasidharan
மேலும் விவரங்களை தெரிவிக்கிறார்
.

 Tags
Conjuction with

Festival In

PIO Day

PIO international


இணைய  மோசடிக் கும்பலிடம்  எண்ணெய் நிலைய உரிமையாளர்   205,000 ரிங்கிட்  இழந்தார்

கோலலம்பூர், ஜூன் 4 – இணைய மோசடிக் கும்பலினால் எண்ணெய் நிலைய உரிமையாளர் ஒருவர் 205,000 ரிங்கிட்டை இழந்துள்ளார். தம்மை காப்புறுதி பிரதிநிதி மற்றும் போலீஸ் அதிகாரி என கூறிக்கொண்ட மோசடிக் கும்பல் அந்த 57 வயது நபரிடம் இந்த மோசடியை செய்திருப்பதாக மூவார் போலீஸ் தலைவர் Raiz Mukhliz Azman Aziz தெரிவித்தார். ஏப்ரல் 15ஆம் தேதி முதல் அந்த மோசடிக் கும்பல் கேட்ட விவரங்களை தெரிவித்ததைத் தொடர்ந்து அவரது வங்கியிலிருந்து 205,000 ரிங்கிட்டை எட்டு தடவை பரிமாற்றம் செய்துள்ளார். நீதிமன்றத்தின் பரிசோதனைக்காக அனுப்பிவைக்கப்பட்டட இந்த பணம் குறித்து விவரங்களை பெறுவதற்கு தொடர்பு கொண்டபோது ஏற்கனவே அந்த நபருக்கு அனுப்பிவைக்கப்பட்ட வாட்சாப் தொடர்பு எண்களில் எநதவொரு பதிலும் கிடைக்கவில்லை. இதனைத் தொடர்ந்து தாம் ஏமாந்துவிட்டதை உணர்ந்து அந்த நபர் போலீசில் புகார் செய்துள்ளதாக Raiz Mukhliz Azman தெரிவித்தார்.

 Tags
A gas station

operator lost

police officers

RM 205000 by deceiving


தனி நபருக்கான  சாலை வரிப்பட்டை வழங்கப்படாது என்ற  அறிக்கையை  அகற்றும்படி  சாலை போக்குவரத்து அலுவலகங்களுக்கு உத்தரவு

புத்ரா ஜெயா, ஆக 3 – தனியார் வாகனங்களுக்கு சாலை போக்குவரத்து வரிக்கான வரிப்பட்டை நேரடியாக வழங்கப்படாது என்ற அறிக்கையை வைத்திருக்கும் சாலை போக்வரத்து கிளை அலுவலகங்கள் அதனை அகற்றும்படி பணிக்கப்பட்டுள்ளன. ஆகஸ்டு 1ஆம் தேதியிலிருந்து வாடிக்கையாளர்கள் தங்களது சாலை வரியை MyJPJ செயலியை பயன்படுத்தி இணையம் வாயிலாக புதுப்பித்துக் கொள்ளலாம் என்பதால் நேரடியாக சாலை வரிப் பட்டை வழங்கப்படாது என சாலை போக்குவரத்துத்துறை தலைமை இயக்குனர் Rospiagos Taha JPJ கிளை அலுவலகங்களுக்கு உத்தரவு பிறப்பித்திருந்ததாக போக்குவரத்து அமைச்சர் Anthony Loke தெரிவித்தார்.

சாலை வரிப் பட்டைகள் அல்து வில்லைகள் இன்னமும் விநியோகிக்கப்படுகின்றன. சாலை போக்குவரத்துதுறை அலுவலகங்களில் சிலவற்றில் சாலை வரிப் பட்டைக்கான கையிருப்பு முடிந்துவிட்டதால் அந்த அறிக்கை வெளியிடப்பட்டது. ஆனால் இது கொள்கை ரீதியிலான முடிவு அல்ல. புதிய சாலை வரி பட்டைகளை கொண்டிருப்பதற்கு அதற்கான அழைப்பானை அல்லது ஆர்டர் செய்யும்படி சாலை போக்குவரத்துத்துறை கிளை அலுவலகங்களுக்கு அந்தோனி லோக் வலியுறுத்தினார்.

 Tags
ordered to take down no physical

road tax notice

Transport minister: JPJ branches


தேசிய  பாதுகாப்பிற்கு  சொஸ்மா  இன்னமும்   தேவை  –  சைபுடின்

கோலாலம்பூர், பிப் 16 – தேசிய பாதுகாப்பை நிலைநாட்டவும் , சட்டத்தை வலுப்படுத்துவதற்கான அரசாங்கத்தின் கடப்பாட்டிற்கும் சொஸ்மா சட்டம் இன்னமும் தேவைப்படுவதாக உள்துறை அமைச்சர் டத்தோஸ்ரீ சைபுடின் நசுட்டியோன் இஸ்மாயில் தெரிவித்தார். மேலும் பொது ஒழுங்கை தொடர்ந்து நிலைநாட்டுவதற்கும், தேசிய இறையான்மை மற்றும் ஐக்கியத்திற்கான எந்தவொரு மிரட்டல்களை தவிர்ப்தற்கு போலீஸ் உடனடி நடவடிக்கை எடுப்பதற்கு சொஸ்மா முக்கியம் என்றும் அவர் கூறினார்.

தேசிய அமைதி மற்றும் பாதுகாப்பை உறுதிப்படுத்துவதற்கு சொஸ்மா சட்டத்தை மேம்படுத்துவதற்கும் அரசாங்கம் கடப்பாட்டை கொண்டுள்ளதாக நாடாளுமன்றத்தில் வழங்கிய எழுத்துப் பூர்வமான பதிலில் சைபுடின் தெரிவித்தார். சொஸ்மா சட்டத்தை சீரமைப்பதற்கான ஆலோசனைகளை பெறுவதற்கு பட்டறைகளையும் கலந்துரையாடல்களையும் உள்துறை அமைச்சு நடத்திவருவதாக ஜெலுத்தோங் பக்காத்தான் நாடாளுமன்ற உறுப்பினர் RSN ராயர் எழுப்பிய கேள்விக்கு பதில் அளித்தபோது சைபுடின் தெரிவித்தார்.

 Tags
for national

says Saifuddin Nasution

security

Sosma needed


150 கிலோ  முதலை  மீன்பிடி  வலையில்  சிக்கி  மடிந்து கிடந்தது

சிபு, ஜூன் 16 – Bako தேசிய பூங்காவுக்கு அருகே Teluk Asam – மில் மீனவர் ஒருவரின் வலையில் 150 கிலோ எடையுள்ள முதலை ஒன்று வலையில் சிக்கி மடிந்து கிடந்தது. உணவு பொருட்களை ஆறுகளில் வீச வேண்டாமென்றும் இதனால் முதலைகள் ஆற்றோரப் பகுதிகளிலுள்ள வீடுகள் உள்ள இடத்திற்கு வரக்கூடும் என சரவா வனத்துறை கழகம் தனது முகநூலில் வெளியிட்டுள்ள அறிக்கையில் தெரிவித்துள்ளது. அதோடு ஆற்றோரப் பகுதிகளில் மீன் பிடிக்கும் நடவடிக்கைகளில் ஈடுபடுவது குறித்து விழிப்புடன் இருக்கும்படி அந்த துறை கேட்டுக்கொண்டது. Matang , Taman Madilah  – வில் முதலையின் 49 முட்டைகள் இருந்ததைத் தொடர்ந்து அதனை பாதுகாப்பாக வேறு இடத்திற்கு கொண்டுச் செல்லப்பட்டதாக இதற்கு முன் கூறப்பட்டது.

 Tags
150kg

croc

dead

fisherman's net

found

Teluk Asam


மனிதன் அணியக்கூடிய மிகப்பெரிய ஆடை வடிவில் அணிச்சலா ?

சுவிட்சலாந்து, பிப் 8 – மனிதன் அணியக்கூடிய மிகப்பெரிய ஆடை வடிவில் அணிச்சலை உருவாக்கியுள்ளார் சுவிட்சலாந்தைச் சேர்ந்த அணிச்சல் தயாரிப்பாளர் Natasha Coline என்பவர்.

அந்த ஆடை அணிச்சலின் எடை சுமார் 131.15 கிலோ கிராம் ஆகும்.

அந்த அணிச்சல் தற்போது உலக கிண்ண சாதனை புத்தகத்தில் இடம்பெற்றுள்ளது.

இவ்வாண்டு ஜனவரி 15ஆம் திகதி அந்த ஆடை அணிச்சல் உலக சுவீஸ் திருமண கண்காட்சியின்போது பார்வையாளர்களுக்கு காட்சிக்கு வைக்கப்பட்ட நிலையில் பிப்ரவரி 6ஆம் திகதி உலக கிண்ண சாதனை புத்தகத்தின் சமூக வலைத்தளத்தில் இது குறித்த தகவல் வெளியிடப்பட்டது.

பார்ப்பதற்கு அசல் திருமண ஆடை போலவே இருக்கும் அந்த வெள்ளை நிறத்திலான அணிச்சலை அதன் தயாரிப்பாளரே அணிந்து, எந்த தடையும் இன்றி நடந்து வர, அதை சுற்றியிருந்தவர்கள் பிரமிப்புடன் பார்த்தனர். அதன் பின்னர் அவர் அந்த ஆடையை அணிந்திருக்கும் போதே அதை சுற்றியிருப்பவர்கள் வெட்டி அணிச்சலை உண்ணவும் செய்த காணொளி தற்போது வைரலாகி நெட்டிசன்களின் கவனத்தை ஈர்த்துள்ளது.

 Tags
Guinness

Largest cake dress

page

world record


மாநிலத் தேர்தலில் தே.மு-பக்காத்தான்  ஒத்துழைப்பு ; கலந்து பேசி முடிவெடுக்க வேண்டும் !

கோலாலம்பூர், ஜன 16 – மாநிலத் தேர்தலில், பக்காத்தான் ஹராப்பானுடன் ஒத்துழைப்பது தொடர்பில் எடுக்கப்படும் எந்தவொரு முடிவாக இருப்பின், அந்த முடிவு தேசிய முன்னணி உறுப்புக் கட்சிகளுடன் கலந்து பேசி எடுக்கப்பட்ட ஒரு முடிவாக இருக்க வேண்டும்; மாறாக ஒரு தரப்பு மட்டும் எடுக்கும் ஒரு முடிவாக அது இருக்கக் கூடாது என மஇகா தேசியத் தலைவர் டான் ஶ்ரீ எஸ்.ஏ. விக்னேஸ்வரன் கூறியிருக்கிறார்.

இதனிடையே, அத்தகையதொரு ஒத்துழைப்பை சிலாங்கூர் மாநிலத் தேர்தலில் மேற்கொள்வது சாத்தியமா என வினவப்பட்டபோது, இப்போதைய சூழலில் மலேசியாவில் எதையும் செயல்படுத்தக் கூடிய ஒரு நிலையே உருவாகியிருப்பதாக அவர் குறிப்பிட்டார்.

இதற்கு முன் சாத்தியமில்லை எனக் கூறப்பட்ட விஷயங்கள், இப்போது குறிப்பாக, 15-வது பொதுத் தேர்தலுக்குப் பின் அவை சாத்தியமாகியிருப்பதாக விக்னேஸ்வரன் குறிப்பிட்டார்.

6 மாநிலங்களின் தேர்தலில் தேசிய முன்னணியும், பக்காத்தான் ஹரப்பானும் ஒத்துழைப்பது குறித்து, PKR கட்சியின் துணைத் தலைவர் ரபிசி ரம்லி ( Rafizi Ramli ), சிலாங்கூர் மெந்திரி பெசார் அமிருடின் ஷாரி ( Amirudin Shari) உட்பட சில பக்காத்தான் ஹராப்பான் உயர் நிலை தலைவர்கள் பரிந்துரைத்திருந்தனர்.

அதன் தொடர்பில், மஇகா தலைமையகத்தின் நடைபெற்ற பொங்கல் கொண்டாட்டத்தின் போது , விக்னேஸ்வரன் செய்தியாளர்களிடம் அவ்வாறு கருத்துரைத்தார் .

 Tags
BN and MIC

components

cooperation

discussed

needs

PRN


58 அபராதங்களை வெளியிட்டது DBKL ; அசுத்தமாக இருந்த உணவகங்களை உடனடியாக மூட உத்தரவு

கோலாலம்பூர், ஆகஸ்ட்டு 3 – கோலாலம்பூர் மாநகர் மன்றம் மேற்கொண்ட ஒருங்கிணைந்த துப்புரவு சோதனை நடவடிக்கையின் வாயிலாக, தூய்மையைப் பேன தவறிய 32 உணவு தளங்களுக்கு எதிராக 58 அபராதங்கள் வெளியிடப்பட்டன.

திதிவங்சா, கெப்போங், வங்சா மாஜூ, செரால் ஆகிய பகுதிகளிலுள்ள, உணவு வளாகங்களை குறி வைத்து அந்த சோதனை நடத்தப்பட்டதாக, கோலாலம்பூர் மாநகர் மன்றம் ஓர் அறிக்கையின் வாயிலாக தெரிவித்தது.

வாணிப உரிமம் இன்றி செயல்பட்டது, தடுப்பூசி போட்டுக் கொள்ளாதது, முறையான பயிற்சி சான்றிதழ்களை பெறாதது, எண்ணெய் வடிகட்டியை முறையாக நிர்வகிக்க தவறியது ஆகிய குற்றங்கள் அந்த சோதனையின் போது அடையாளம் காணப்பட்டது.

அதோடு, தரையையும், சுவரையும் சுத்தமாக வைத்திருக்காதது, பாசை நடமாட்டம் கண்டறியப்பட்டது, மறுசுழற்சி பொட்டலங்களை பயன்படுத்த தவறியது ஆகிய குற்றங்களுக்காக அபராதம் விதிக்கப்பட்டதாக, DBKL தெரிவித்தது.

உணவு தட்டுகளை கடையின் வெளியே வைத்து கழுவியது, சமையல் பாத்திரங்களை தரையில் வைத்திருந்தது ஆகிய குற்றங்களுக்காகவும் அபராதம் வெளியிடப்பட்டது.

அசுத்தமாக காணப்பட்ட கடைகளை உடனடியாக மூடவும் அந்த சோதனையின் போது DBKL உத்தரவிட்டது.

 Tags
DBKL

keluar 58 kompaun

premis kotor diarah tutup


வைரலாகியிருக்கும் எண்ணெய் நிலையத் திருட்டு ; இரு ஆடவர்கள் தேடப்படுகின்றனர்

கோலாலம்பூர், பிப் 23 – செராஸ்- சில் உள்ள எண்ணெய் நிலையமொன்றில், பெண் ஒருவர் கொள்ளையிடப்பட்ட சம்பவம் தொடர்பான காணொளி வைரலாகியிருப்பதை அடுத்து, அச்சம்பவத்தை போலீசார் விசாரித்து வருகின்றனர் .

14 விநாடிகள் கொண்ட அந்த காணொளியில், பாதிக்கப்பட்ட பெண் தனது காரின் கதவைத் திறக்கும் வரையில், எதிரில் திருடன் ஒருவன் காத்திருப்பதை உணரவில்லை என்பதைக் காண முடிந்துள்ளது.

தனது காரின் கதவை திறந்த உடனேயே, எதிர்புறம் பயணியின் இருக்கையின் கதவின் பக்கத்தில் நின்றுக் கொண்டிருந்த திருடன், வேகமாக இருக்கையிலிருந்து பெண்ணின் பணப்பையை திருடிக் கொண்டு ஓடி விடுகிறான்.

அந்த காணொளியை நன்கு கவனித்ததில், அந்த திருட்டுச் சம்பவத்தில் , தலைக்கவசம் அணிந்திருந்த இரு திருடர்கள் சம்பந்தப்பட்டிருப்பது தெரிய வந்திருப்பதாக, செராஸ் மாவட்ட போலீஸ் தலைவர் Zam Halim Jamaluddin தெரிவித்தார்.

 Tags
gas station

The police chase

Two suspects


இரண்டாம் எலிசபெத் அரசியாரின் இறுதி சடங்குகளுக்கான செலவு ; 91 கோடியே பத்து லட்சம் ரிங்கிட் செலவிடப்பட்டது

இரண்டாம் எலிசபெத் அரசியாரின் இறுதிச் சடங்குகளுக்கான பிரிட்டன் அரசாங்கம், கிட்டதட்ட 16 கோடியே 20 லட்சம் பவுண்டுகள் அல்லது 91 கோடியே பத்து லட்சம் ரிங்கிட்டை செலவிட்டுள்ளது.

குறிப்பாக, எலிசபெத் அரசியாரின் மறைவை முன்னிட்டு துக்கம் அனுசரிக்கப்பட்ட பத்து நாட்கள் நெடுகிலும் மேற்கொள்ளப்பட்ட நிகழ்ச்சிகளுக்கு செலவிடப்பட்ட நிதியும் அதில் அடங்குமென, பிரிட்டன் நிதியமைச்சு கூறியுள்ளது.

எலிசபெத் அரசியார் மறைந்து, 11 நாட்களுக்கு பிறகு, 2022-ஆம் ஆண்டு, செப்டம்பர் 19-ஆம் தேதி அவரது இறுதிச் சடங்கு நடைபெற்றது.

அக்கால கட்டம் நெடுகிலும், லட்சக்கணக்கான மக்கள், வெஸ்ட்மின்ஸ்டர் அபேயில் வைக்கப்பட்டிருந்த அவரது உடலுக்கு இறுதி மரியாதை செலுத்தினர்.

அதனால், பிரிட்டன் உள்துறை அமைச்சும், கலாச்சாரம், ஊடகம் மற்றும் விளையாட்டு அமைச்சும் அதிகமான நிதியை செலவிட்டதாக கூறப்படுகிறது.

அவ்விரு அமைச்சுகளும் முறையே, 41 கோடியே 60 லட்சம் ரிங்கிட்டையும், 32 கோடி ரிங்கிட்டையும் செலவிட்டதாக, நிதி அமைச்சு கூறியுள்ளது.

மறைந்த எலிசபெத் அரசியாரின் இறுதிச் சடங்குகளுக்கான செலவினம், அவரது இறந்தது முதல் அவரது உடல் எடின்பர்க்கில் பொதுமக்கள் பார்வைக்கு வைக்கப்பட்டதிலிருந்து நல்லடக்கம் செய்யப்பட்டது வரை, அனைத்து அமைச்சுகளும், அரசாங்க துறைகளும் செய்த செலவினங்களை உள்ளடக்கி உள்ளது.

 Tags
funeral reached

of Queen Elizabeth II's

RM911 million

the cost


சலாவுடினுக்கு பதிலாக அர்மிசான் உள்நாட்டு வாணிப அமைச்சராக தற்காலிக நியமனம் ; பிரதமர் அறிவித்தார்

பெட்டாலிங் ஜெயா, ஜூலை 31 – உள்நாட்டு வாணிப, வாழ்க்கை செலவின அமைச்சராக டத்தோ அர்மிசான் முஹமட் அலி தற்காலிகமாக பொறுப்பேற்பார் என பிரதமர் டத்தோ ஸ்ரீ அன்வார் இப்ராஹிம் தெரிவித்தார்.

பிரதமர் துறையில், சபா, சரவாக் விவகாரங்கள் மற்றும் சிறப்பு பணிகள் அமைச்சராக இருக்கும் அர்மிசான், ஜூலை 23-ஆம் தேதி டத்தோ ஸ்ரீ சலாவுடின் அயூப் காலமானதால் காலியாக இருக்கும் உள்நாட்டு வாணிப அமைச்சர் பதவியை ஏற்பார் என அன்வார் சொன்னார்.

மாநில சட்டமன்ற தேர்தல்கள் நிறைவடைந்ததும், புதிய அமைச்சரின் நியமனம் குறித்து ஆராயப்படும்.

அதற்கு தமக்கு சிறிது கால அவகாசம் தேவைப்படுவதாகவும் அன்வார் சொன்னார்.

தலைநகர், புக்கிட் ஜாலில், மறைந்த சலாவுடின் அறிமுகம் செய்த ரஹ்மா திட்டம் தொடர்பான நிகழ்ச்சியில் கலந்து கொண்ட பின்னர், பிரதமர் செய்தியாளர்களிடம் அவ்விவரங்களை வெளியிட்டார்.

 Tags
Armizan to temporarily replace Salahuddin

as Domestic Trade Minister

says PM


KLIA, KLIA2 விமான நிலையங்கள் முறையே KLIA Terminal 1 & 2 என பெயர் மாற்றம்

KLIA விமான நிலையமும், KLIA 2 விமான நிலையமும் முறையே KLIA Terminal 1, KLIA Terminal 2 என பெயர் மாற்றம் காண்பதாக, போக்குவரத்து அமைச்சர் அந்தோணி லோக் தெரிவித்தார்.

அவ்விரு விமான நிலையங்களின், சந்தை வாய்ப்புகள் மற்றும் செயல்திறன்களை மேம்படுத்தவும், இவ்வட்டாரத்திலுள்ள அனைத்துலக விமான நிலையங்களுக்கு ஈடாக போட்டியாற்றலுடன் திகழவும் அது உதவும் என்பதால், அதற்கு அமைச்சரவை அங்கீகாரம் வழங்கியுள்ளதாக அமைச்சர் சொன்னார்.

எனினும், அந்த பெயர் மாற்றம் எப்பொழுது அமலுக்கு வரும் என்பதை அந்தோணி லோக் கூறவில்லை.

அரசாங்கமும்,MAHB மலேசிய ஏர்போர்ட்ஸ் ஹோல்டிங்சும் தங்கள் புதிய நடவடிக்கை ஒப்பந்தத்தில் கையெழுத்திட்ட பின்னரே அந்த பெயர் மாற்றம் அமலுக்கு வருமென கூறப்படுகிறது.

 Tags
KLIA

KLIA Terminal 1 and 2

klia2

will be branded as


தமக்கு  எதிரான   நான்கு தேர்தல்  குற்றச்சாட்டுக்களை  டோனல்ட் டிரம்ப்  மறுத்தார்

வாஷிங்டன், ஆக 4 – தேர்தல் முடிவை மாற்றுவதற்கு முயற்சி மேற்கொண்டது உட்பட தமக்கு எதிராக கொண்டுவரப்பட்ட அனைத்து நான்கு தேர்தல் குற்றச்சாட்டுக்களை அமெரிக்காவின் முன்னாள் அதிபர் Donald Trump வாஷிங்டன் நீதிமன்றத்தில் மறுத்தார். Donald Trumpபை தடுத்துவைப்ப்பதற்கு அரசாங்க வழக்கறிஞர்கள் நீதிமன்றத்தில் கோரிக்கை விடுக்கவில்லை. அதே வேளையில் தமக்கு எதிரான வழக்வின் விவரங்கள் தொடர்பாக மற்றவர்களுடன் தொடர்புகொள்வதால் ஏற்படு விளைவுகள் குறித்து டிரம்ப்பிற்கு எச்சரிக்கை விடுக்கப்பட்டுள்ளது. 2020ஆம் ஆண்டு நடைபெற்ற அதிபர் தேர்தலில் தோல்வி கண்டதைத் தொடர்ந்து ஜனவரி 6 ஆம்தேதி அமெரிக்க நாடாளுமன்ற கட்டிடத்தில் கலவரம் நடைபெறுவதற்கு தூண்டியதாகவும் அவர் குற்றஞ்சாட்டப்பட்டுள்ளார்.

தேர்தல் முடிவை மாற்றுவதற்கு தேர்தல் அதிகாரிகளுக்கு நெருக்குதல் தொடுப்பதற்கான நடவடிக்கையிலும் ஈடுபட்டதாகவும் அவருக்கு எதிராக குற்றஞ்சாட்டப்பட்டது.

இதனிடையே அரசியல் எதிர்ப்பாளர்களுக்கு எதிராக இந்த குற்றச்சாட்டு கொண்டு வரப்பட்டதாகவும் இதன் மூலம் அடுத் ஆண்டு நடைபெறவிருக்கும் அமெரிக்க அதிபர் தேர்தலில் தாம் மீண்டு போட்டியிடுவதை தடுக்கும் முயற்சிகள் முன்னெடுக்கப்பட்டுள்ளதாக டிரம்ப் கூறினார்.

 Tags
not guilty to election conspiracy charges

Trump pleads


ஹைத்தியில் மோசமான வெள்ளம்  நிலச்சரிவு; 42 பேர் மரணம்

போர்ட் அஃவ் பிரின்ஸ், ஜூன் 6 – ஹைத்தியில் (Haiti) பெய்த கடுமையான மழையினால் ஏற்பட்ட வெள்ளம் மற்று நிலச்சரிவினால் 42 பேர் மரணம் அடைந்ததோடு 11 பேர் காணவில்லையென அறிவிக்கப்பட்டுள்ளது.

இயற்கை பேரிடரால் ஹைத்தியின் பல்வேறு பகுதிகளில் மோசமான பாதிப்பு ஏற்பட்டுள்ளது.

வெள்ளத்தினால் இதுவரை 37,000த்திற்கும் மேற்பட்ட மக்கள் பாதிக்கப்பட்டுள்ளதோடு 13,400 பேர் வெளியேற்றப்பட்டுள்ளனர்.

 Tags
At least 42 dead

in Haiti floods

landslides


நோன்பு  பெருநாள்  தொடர்பான  மோசடி    மலேசியர்கள்  விழிப்பாக   இருக்க வேண்டும் –   பாமி பாசில்

கோலாலம்பூர், ஏப் 11- நோன்பு பெருநாள் கொண்டாட்டத்திற்கு இன்னும் இரண்டு வாரங்கள் மட்டுமே இருக்கும் இவ்வேளையில் பெருநாள் காலத்தின்போது இணைய மோசடி பேர்வழிகளிடம் கவனமாக இருக்க வேண்டுமென மலேசியர்களை தொடர்பு மற்றும் பல்லூடக அமைச்சர் Fahmi Fadzil கேட்டுக்கொண்டார். பண பேராசையினால் சில மோசடி பேர்வழிகள் தங்களை அமைச்சரவையைச் சேர்ந்த அமைச்சர்கள் என நடித்தும் மோசடியில் ஈடுபடுவதற்கு தயங்காதவர்கள் என நேற்றிரவு நோன்பு துறக்கும் நிகழ்ச்சியில் கலந்துகொண்டபோது அவர் தெரிவித்தார். நேற்று காலையில் மகளிர், குடும்பம் மற்றும் சமூக மேம்பாட்டு அமைச்சர் டத்தோஸ்ரீ Nancy Shukri என கூறிக்கொண்ட ஒருவரிடம் WhatsApp செய்தியை பெற்றதாகவும் அதன் பிறகு Nancy Shukri யிடம் தொடர்புகொண்டபோது தமக்கு WhatsApp ப்பில் வந்த தொலைபேசி எண் அவரது எண்கள் இல்லையென Nacncy தெரிவித்ததையும் Fahmi சுட்டிக்காட்டினார்.

 Tags
Beware

even

Fahmi

Ministers

pretending

Raya

Scams

They;re

to be


முஹிடினுக்கு எதிராக  லிம் குவான் எங் போலீசில் புகார்

கோலாலம்பூர், மார்ச் 22 – முன்னாள் பிரதமர் டான்ஸ்ரீ முஹிடின் யாசினுக்கு எதிராக தாம் இன்று போலீசில் புகார் செய்யவிருப்பதாக DAP யின் தலைவர் Lim Guan Eng தெரிவித்தார். இவ்வாண்டு பிற்பகுதியில் நடைபெறவிருக்கும் மாநில சட்டமன்ற தேர்தல் பிரச்சாரத்தில் Albukhary அறநிறுவனம் விவகாரத்தை முஹிடின் பயன்படுத்துவதை தவிர்க்கும் வகையில் அவருக்கு எதிராக போலீஸ் புகார் செய்யப்படும் என அவர் கூறினார்.

பொய், வெறுப்பு , அச்சுறுத்தல் ஆகியவற்றின் அடிப்படையில் தேர்தல் பிரச்சாரங்கள் இருக்கக்கூடாது என இன்று Dang Wangi போலீஸ் நிலையத்தில் முஹிடினுக்கு எதிராக புகார் செய்வதற்கு  முன் செய்தியாளர்களிடம் பேசியபோது லிம் குவான் எங் தெரிவித்தார். இஸ்லாமிய சமூக இயக்கமான Albukhary அறநிறுவனத்திற்கு வழங்கப்பட்டு வந்த வரி கழிவை இதற்கு முன் இருந்த முஸ்லிம் அல்லாத நிதியமைச்சர் ரத்துச் செய்துவிட்டதாக முஹிடின் கூறியது உணர்ச்சிகரமான விவகாரம் என லிம் சுட்டிக்காட்டினார்.

 Tags
against Muhyiddin

Claims

Guan Eng

over dangerous

Yayasan Albukharu


தீய நோக்கத்தோடு  நஜீப்பை   தோமி தோமஸ்  குற்றஞ்சாட்டவில்லை உயர்நீதிமன்றம்  தீர்ப்பு

கோலாலம்பூர், மார்ச் 28 – சட்டத்துறையின் முன்னாள் தலைவரான Tan Sri Tommy Thomas முன்னாள் பிரதமரான டத்தோஸ்ரீ நஜீப் ரசாக் மீது தீய நோக்கத்தோடு குற்றஞ்சாட்டவில்லை என கோலாலம்பூர் உயர்நீதிமன்றம் தீர்ப்பளித்தது. விசாரணைத் துறை நிறுவனங்களின் முழுமையான விசாரணை அறிக்கையை பெற்ற பின்னரே நஜீப்பிற்கு எதிராக அவர் குற்றச்சாட்டை கொண்டு வந்தார் என நீதிபதி டத்தோ Ahmad Bache தெரிவித்தார். Tommy Thomas சிற்கு எதிராக நஜீப் தொடுத்திருந்த வழங்கில் வழங்கிய 37 பக்க தீர்ப்பில் நீதிபதி Ahmad Bache இதனைத் தெரிவித்தார்.

திரட்டப்பட்ட அனைத்து சாட்சியங்களையும் ஆராய்ந்த பின்னர் முழுமையாக திருப்தி அடைந்த பின்னரே முன்னாள் பிரதமருக்கு எதிரான குற்றச்சாட்டுக்களை கொண்டு வருவதற்கு Thomas அனுமதித்துள்ளார். எந்தவொரு உள்நோக்கம் இன்றி நஜீப்பிற்கு எதிராக நான்கு வழக்குகளில் அனைத்து 35 குற்றச்சாட்டுக்களை கொண்டுவருவதற்கு அவர் இணக்கம் தெரிவித்திருக்கிறார் என நீதிபதி Ahmad Bache தெரிவித்தார். அரசு தரப்பு வழக்கறிஞர் என்ற முறையில் நஜீப்பிற்கு எதிராக குற்றஞ்சாட்டும் கடமையைத்தான் Thomas கொண்டிந்தார் என்பதையும் நீதிபதி சுட்டிக்காட்டினார்.

 Tags
did not charge

faith

high court

in bad

najib

rules

tommy thomas


தொலைபேசி  மோசடி கும்பலிடம்   ரி.ம 500,000  த்தை பறிகொடுத்தார்  விரிவுரையாளர்

ஈப்போ, ஆக 14 – தஞ்சோங் மாலிமைச் சேர்ந்த விரிவுரையாளர் ஒருவர் தொலைபேசி SCAM மோசடி கும்பலிடம் ஐந்து லட்சம் ரிங்கிட்டுக்கும் மேல் இழந்திருப்பதை Muallim OCPD Supt Mohd Nasir தெரிவித்தார். Ogos 3 ஆம் தேதியன்று நண்பகல் வாக்கில் மோசடி கும்பலைச் சேர்ந்த ஒருவர் அந்த பெண் விரிவுரையாளரிடம் தொலைபேசியில் தொடர்பு கொண்டு அவரது பெயருக்கு இரண்டு பொட்டலங்கள் வந்திருப்பதாகவும் அதில் ஐந்து மை கார்டுகள், ஐந்து கடப்பிதழ்கள் மற்றும் ஐந்து எ.டி.எம் கார்டுகள் இருப்பதாகவும் கூறியுள்ளார். அதன் பின் பேரா போலீஸ் தலைமையகம் மற்றும் புக்கிட் அமான் போலீஸ் அதிகாரிகள் என கூறிக்கொண்டவர்களிடம் அந்த அழைப்பு மாற்றப்பட்டது.

அதன்பின் போலீஸ் அதிகாரி என கூறிக்கொண்ட மற்றொரு நபர் சட்டவிரோத பண பறிமாற்றம் மற்றும் ஆட்கடத்தலில் சம்பந்தப்பட்டதாக கூறி கைது வாராண்ட் பிடிக்கப்பட்டிருப்பதாக அந்த விரிவுரையாளரிடம் கூறியுள்ளார். சட்டவிரோத பண நடவடிக்கையில் ஈடுபட்டுள்ளரா என்பதை அறிந்துகொள்வதற்கு உடனடியாக வங்கியிலுள்ள பணத்தை பரிமாற்றம் செய்யும்படி தெரிவித்துள்ளார். அவரது பேச்சை நம்பி ஆகஸ்டு 3ஆம் தேதிக்கும் 12 தேதிக்குடையே 16 வெவ்வேறு வங்கிக் கணக்குகளுக்கு 25 முறை ஐந்து லட்சத்து 37,659 ரிங்கிட்டை பறிமாற்றம் செய்துள்ளார். தாம் ஏமாற்றப்பட்டதை உணர்ந்து சனிக்கிழமையன்று அப்பெண் போலீசில் புகார் செய்துள்ளார் என முகமட் நாசீர் கூறினார்.

 Tags
Lecturer loses

over RM 500.000 to phone scam


ஜோகூரில் வனப் பூங்கா, மலையேறும் பகுதிகள் ஆகியவை மூடப்பட்டுள்ளது

ஜோகூர் பாரு, ஜன 26 – ஜோகூரில், Taman Eko Rimba வனப் பூங்கா, மலையேறும் பகுதிகள், பராமரிப்பு வனப் பகுதிகளில் உள்ள 4×4 வாகனங்கள் செல்லும் பாதைகள் ஆகியவை, பொது மக்களுக்கு மூடப்பட்டுள்ளது.

மழைக்காலத்தை முன்னிட்டு, அசம்பாவிதங்களைத் தடுக்கும் முன்னெச்சரிக்கையாக அந்த நடவடிக்கை எடுக்கப்பட்டிருப்பதாக ஜோகூர் வனத் துறை இயக்குநர் டத்தோ சலீம் அமான் (Datuk Salim Aman ) தெரிவித்தார்.

அந்த பகுதிகள் , பின்னர் அறிவிக்கப்படும் ஒரு தேதி வரையில் மூடப்பட்டிருக்குமென அவர் குறிப்பிட்டார்.

 Tags
Johor tutup

laluan tek sukan Hutan Taman Negeri

taman erko

trek pendakian


சாலையில் ‘zig-zag’ சாகசம் புரிந்த ஆடவன் கைது

ஜொகூர், பத்து பஹாட்டில், சாலையில் ‘zig-zag’ சாகசம் புரிந்து, ஆபத்தான முறையில் காரை செலுத்தியதால் சமூக ஊடகங்களில் வைரலான ஆடவன் கைது செய்யப்பட்டான்.

சாலையில் வாகன நெரிசல் காணப்பட்ட சமயத்தில், அந்த 34 வயது ஆடவன் ஆபத்தான முறையில் சிவப்பு நிற வீரா ரக காரை செலுத்தும் காணொளியை மற்றொரு வாகனமோட்டி பதிவுச் செய்து சமூக ஊடகத்தில் பதிவிட்டதாக கூறப்படுகிறது.

நேற்றிரவு மணி 8.45 வாக்கிக், முகநூலில் பதிவேற்றம் செய்யப்பட்டிருந்த அந்த காணொளியை போலீசார் அடையாளம் கண்டதாக, பத்து பஹாட் போலீஸ் தலைவர் அசிஸ்டன் கமிஸ்னர் இஸ்மாயில் டோல்லா தெரிவித்தார்.

அதனை தொடர்ந்து, பின்னிரவு மணி ஒன்று வாக்கில், தாமான் பூரா கெஞ்சானா ஸ்ரீ காடிங்கிலுள்ள, வீடொன்றிலிருந்து அவ்வாடவன் கைது செய்யப்பட்டதையும், அவன் அபாயகர சாகசத்திற்கு பயன்படுத்திய கார் பறிமுதல் செய்யப்பட்டதையும் இஸ்மாயில் டோல்லா உறுதிப்படுத்தினார்.

முன்னதாக, நெரிசல் மிகுந்த சாலையில், சிவப்பு நிற வீரா ரக கார் ஒன்று அபாயகரமான முறையில் இதர வாகனங்களை முந்திச் செல்லும் காணொளி ஒன்று வைரலானது குறிப்பிடத்தக்கது.

 Tags
'collected'

Abang Wira

action

and had to be

did a

zig-zag


2 ஆண்டுகளுக்கு முன் ஆடவர் கொலை  வருண் குமார் லட்சுமி தேவி மீது  கொலை குற்றச்சாட்டு

ஷா அலாம், பிப் 17 – இரண்டு ஆண்டுகளுக்கு முன் ஆடவர் ஒருவரை கொலை செய்ததாக இரு இந்திய பிரஜைகளான 30 வயதுடைய வருண் குமார் மற்றும் 23 வயதுடைய லட்சுமி தேவி ஆகியோர் மீது ஷா அலாம் மாஜிஸதிரேட் நீதிமன்றத்தில் இன்று குற்றஞ்சாட்டப்பட்டது. மாஜிஸ்திரேட் Muhammad Syafiq Sulaiman முன்னிலையில் அவர்களுக்கு எதிரான குற்றச்சாட்டு வாசிக்கப்பட்டது. கடந்த 2021 ஆம் ஆண்டு அக்டோபர் 31ஆம் தேதி அதிகாலை 1.30 மணியளவில் சுபாங் ஜெயாவிலுள்ள முதியோர் இல்லத்தில் இந்திய பிரஜையான 25 வயதுடைய அர்ஸ்டிப் சிங் என்பவரை கூட்டாக கொலை செய்ததாக வருண் குமார் மற்றும் லடசுமி தேவி தேவி மீது குற்றஞ்சாட்டப்பட்டது. அவர்களிடமிருந்து வாக்குமூலம் எதுவும் பதிவு செய்யப்படவில்லை. இந்த குற்றச்சாட்டு மீண்டும் ஏப்ரல் 14ஆம் தேதி மறுவாசிப்புக்கு செவிமடுக்கப்படும். வருண் சார்பில் வழக்கறிஞர் பிரித்தம் சிங் ஆஜரானார். லட்சுமியின் சார்பில் வழக்கறிஞர் எவரும் ஆஜராகவில்லை.

அந்த முதியோர் இல்லத்தில் அர்ஸ்டிப் சிங்குடன் வருண் வேலை செய்து வந்துள்ளார். அர்ஸ்டிப் சிங்கை கொலை செய்ததை இம்மாதம் தொடக்கத்தில் தனது நண்பரிடம் வருண் ஒப்புக்கொண்டுள்ளார். இந்த தகவலை அவரது நண்பர் போலீசிடம் தெரிவித்ததைத் தொடர்ந்து வருண் கைது செய்யப்பட்டார். கொலை செய்யப்ட்ட அர்ஸ்டிப் சிங்கின் மனைவி லட்சுமியுடன் வருண் ரகசிய தொடர்பை வைத்திருந்ததாகவும் கூறப்பட்டது. விசாரணையின்போது வருணை அந்த முதியோர் இல்லத்தின் பின்னால் உள்ள மலைப்பகுதிக்கு போலீஸ் குழு அழைத்துச்சென்று அங்கு அர்ஸ்டிப் சிங்கின் உடல் புதைக்கப்பட்டிருந்ததை தோண்டி எடுத்தனர். கத்தியினால் அர்ஸ்டிப் கழுத்தை அறுத்து வருண் கொலை செய்ததாக கூறப்பட்டது.

 Tags
charge with mans

Indian national alleged

murder

to be having affair


ஹனோயில் 9 மாடி அடுக்ககத்தில் தீ விபத்து 12 பேர் மரணம் ஐம்பதுக்கும் மேற்பட்டோர் காயம்.

ஹனோய், செப் 13 – வியட்னாம் தலைநகர் ஹனோயில் 9 மாடி அடுக்ககத்தில் ஏற்பட்ட தீ விபத்தில் 12 பேர் மரணம் அடைந்தனர்.

அந்த சம்பவத்தில் ஐம்பதுக்கும் மேற்பட்டோர் காயம் அடைந்ததாக அறிவிக்கப்பட்டுள்ளது. தீ அணைக்கப்பட்டு விட்ட போதிலும் மீட்பு நடவடிக்கைகள் தொடர்ந்து மேற்கொள்ளப்பட்டு வருவதாக கூறப்பட்டது.

பலர் காயம் அடைந்துள்ளதால் உயிர் சேதம் குறித்த எண்ணிக்கை மேலும் உயரக்கூடும் என அஞ்சப்படுகிறது.

 Tags
12

apartment

Dozens

fire kills

Hanoi

injures


வலுவான  பிணைப்பை  ஏற்படுத்திக்  கொள்வதறகு  நோன்பு பெருநாளை பயன்படுத்திக் கொள்வீர்  – டத்தோஸ்ரீ  அன்வார்

கோலாலம்பூர், ஏப் 22- வலுவான பிணைப்பை ஏற்படுத்திக் கொள்வதற்காக அனைத்து மலேசியர்களும் நோன்பு பெருநாள் கொண்டாட்டங்களை பயன்படுத்திக்கொண்டு தங்களது அன்புக்குரியவர்களின் இல்லத்திற்கு வருகை புரியும்படி பிரதமர் டத்தோஸ்ரீ அன்வார் இப்ராஹிம் கேட்டுக்கொண்டார். அதோடு மலேசியர்களுக்கு தமது நோன்பு பெருநாள் வாழ்த்துக்களையும் அவர் தெரிவித்துக் கொண்டார். நம்மிடையே இருந்துவரும் கனிவையும் அன்பையும் மேலும் அதிகரித்துக்கொள்வதற்கு திறந்த இல்ல உபசரிப்புகளில் கலந்துகொண்டு நட்புறவை வலுப்படுத்திக் கொள்வோம் என நேற்றிரவு ஆற்றிய நோன்பு பெருநாள் உரையில் அன்வார் வலியுறுத்தினார்.

புனித Ramadan மாதத்தின்போது முஸ்லிம்கள் எதிர்நோக்கிய கட்டொழுங்கு கோட்பாடுகளும் கனிவும் அரசாங்கத்தின் சிறந்த செயல் நடவடிக்கைக்கு அடிப்படை கூறுகளாக திகழ்வதாக அவர் கூறினார். . கண்ணியத்தையும் உயர்ந்த நன்னெறியையும் நிலைநாட்டுவதில் நாம் எப்போதும் உறுதியோடு இருப்போம் என்பதோடு அனைத்து வகையான தவறுகளை நிராகரிப்பதன் மூலம் மக்களின் சமூக நலன் மற்றும் கௌரவத்தை நிலைநாட்டுவதில் நாம் உறுதியுடன் செயல்பட முடியும் என அன்வார் தெரிவித்தார்.

 Tags
bonds

celebration

says PM

to forge stronger

Use Hari Raya


தரையிறங்கியபோது   விமானம்  ஓடும் பாதையிலிருந்து விலகியது

மலாக்கா, ஆக 24 – பெண் பயிற்சி விமானி ஒருவர் ஓட்டிச்சென்ற விமானம் ஓடும் பாதையிலிருந்து விலகியதால் உடனடியாக மருத்துவமனைக்கு கொண்டுச் செல்லப்பட்டார். பத்து பெரண்டாம் மலாக்கா அனைத்துலக விமான நிலையத்தில் இன்று நண்பகல் மணி 12. 16அளவில் இச்சம்பவம் நிகழ்ந்தது. International Aero Training Sdn Bhd நடத்தி வந்த Piper-28 விமானம் கட்டுபபாட்டை இழந்ததால் ஓடும் தளத்திலிருந்து விலகியதைத் தொடர்ந்து அதன் முன்புறப் பகுதி நிலத்தில் மோதி நின்றது. அவசரமாக தரையிறங்கிய தாக்கத்தினால் அந்த பெண் விமானி நெஞ்சில் கடும் வலியை எதிர்நோக்கியதால் அவர் உடனடியாக மலாக்கா மருத்துவமனைக்கு கொண்டுச் செல்லப்பட்டார். எனினும் அவர் கடுமையான காயத்திற்கு உள்ளாகவில்லையென மலாக்கா தெங்கா OCPD ACP Chirtopher Patit தெரிவித்தார். பழுதடைந்த விமானம் நண்பகல் மணி 12.50 அளவில் ஓடும் தளத்திலிருந்து வெளியேற்றப்பட்டது. இச்சம்பவம் குறித்து இதுவரை போலீஸ் புகார் எதுவும் பெறவில்லையென அவர் கூறினார்.

 Tags
after plane skids off runway while landing

Trainee pilot rushed to Melaka Hospital


ஈப்போவில்  தேசிய நிலையிலான  பேட்மிண்ட்ன் போட்டி   600 பேர்  பங்கேற்பு

ஈப்போ, ஏப் 29 – பேரா மாநில இந்தியர் பூப்பந்து மன்றத்தின் ஏற்பாட்டில்  தேசிய நிலையிலான பூப்பந்துப் போட்டி இன்று காலை தொடங்கியது. மே 1ஆம் தேதிவரை மூன்று நாட்களுக்கு   ஈப்போ மகிழம்பூவில் உள்ள ஏடிகேபி பூப்பந்து அரங்கில் நடைபெறும் இப்போட்டியில் 600க்கும் மேற்பட்ட விளையாட்டாளர்கள் கலந்து கொண்டனர். கடந்த 44 ஆண்டுகாலம் நடத்தப்பட்டு  வரும் இதில் ஜொகூர் முதல் பெர்லிஸ் வரையிலிருந்தும் போட்டியாளர்கள் கலந்துக்கொண்டு பெரிய ஆதரவை வழங்கியுள்ளனதாக பேரா மாநில இந்தியர் பூப்பந்து மன்றத் தலைவர்

என். லோகநாதன் கூறினார். 10 வயதிலிருந்து முதியவர்கள வரை கலந்துக்கொணடுள்ள இப்போட்டி 22 பிரிவுகளாக  இப்போட்டி நடைபெறுகிறது என்றார்.

இந்த போட்டியாளர்களில் சிலர் மாநில மற்றும் தேசிய நிலையில் பங்கேற்றுள்ளதையும் அவர் நினைவுக் கூர்ந்தார். இந்த ஆண்டு ஏழு போட்டியாளர்கள் மாநில போட்டிகளில பங்கேற்க தேர்வாகியுள்ளதையும் லோகநாதன் கூறினார். வெற்றி பெறும் போட்டியாளர்களுக்கு ரொக்கம் மற்றும் கேடயமும் வழங்கப்படும்.

இன்று காலை டாக்டர் தமிழ்ச்செல்வம் இப்போட்டியை அதிகாரப்பூர்வமாக தொடக்கி வைத்தார். மே 1 ஆம் தேதி பிற்பகல் 2.30 மணிக்கு நடைபெறும் இறுதிப்போட்டியை காண்பதற்கு பொதுமக்கள் திரண்டு வரும்படி லோகநாதன் கேட்டுக்கொண்டார்.

 Tags
600 people participated

Badminton tournament

on the national status


ஈப்போ கல்லுமலை ஆலயத்தின் வைகாசி விசாகம் சிறப்பு பூஜையில் யோகி பாபு

ஈப்போ, ஜூன் 3- நடிகர் விஜய் சேதுபதி, யோகி பாபு மற்றும் இதர கலைஞர்கள் சம்பந்தப்பட்ட படப்பிடிப்பு ஈப்போவில் பல்வேறு பகுதிகளில் நடைபெற்று வருகிறது.

இதற்கிடையில் படப்பிடிப்பிற்கு அப்பாற்பட்டு கிடைக்கும் ஓய்வு நேரங்களில் அவர்கள் ரசிகர்களையும் சந்தித்து வருகின்றனர்.

நேற்று வைகாசி விசாக திருவிழாவை முன்னிட்டு ஈப்போ கல்லுமலை ஸ்ரீ சுப்பிரமணியர் ஆலயத்திற்கு வருகை மேற்கொண்டு அங்கு நடைபெற்ற சிறப்பு பூஜையில் கலந்து கொண்டார் நடிகர் யோகி பாபு. அவரைப் பார்த்த சந்தோஷத்தில் ஆலயத்திற்கு வந்தவர்கள் புகைப்படம் மற்றும் செல்பியும் எடுத்துக்கொண்டனர்.

 Tags
Actor

Comedian

yogi babu


பாலைவனத்தின் நடுவே பனிச்சறுக்கு மையத்தை அமைக்கும் சவூதி அரேபியா !

ரியாத் , ஜன 31 –
பாலைவனத்தின் நடுவே, பரந்து விரிந்த பனிச்சறுக்கு பாதையுடன் கூடிய பிரமாண்டமான குளிர்கால விளையாட்டு மையம் ஒன்றை அமைக்க சவூதி அரேபியா திட்டமிட்டுள்ளது.

Trojena என பெயரிடப்பட்டுள்ள அந்த விளையாட்டு மையத்தில், 2029-ஆம் ஆண்டு குளிர்கால விளையாட்டுப் போட்டி நடைபெறுமென எதிர்ப்பார்க்கப்படுகிறது.

சவூதி அரேபியாவின் இதர பகுதிகளை காட்டிலும், Trojena கட்டப்படும் பாலைவனப் பகுதியில் தட்ப வெப்ப நிலை பத்து பாகை செல்சியல் வரை பதிவாகிறது.

குளிர்காலத்தில் அங்கு தட்ப வெப்ப நிலை உரை நிலைக்கும் கீழ் பதிவுச் செய்யப்படுவதால், பனிப்பொழிவும் ஏற்படுகிறது.

அதனால், உலகின் இதர பிரசித்தி பெற்ற பனிச்சறுக்கு தளங்களுக்கு ஈடாக Trojena உருவெடுக்கும் என நம்பப்படுகிறது.

 Tags
in the desert

saudi arabia

will build a ski resort


தீபாவளிக்காக 15 நாட்களுக்கு பாட்டி வீடு தொடர் பிரபல சமையல் நிபுணர் டேவ்  டிக் டோக்கில் இடம்பெறும்

கோலாலம்பூர், அக் 18 – தீபாவளிக்கு மூன்று வாரங்கள் எஞ்சியிருக்கும் இவ்வேளையில் பலரது வீடுகளில் தீபாவளிக்கான ஏற்பாடுகள் தொடங்கிருக்கலாம் சிலர் தீபாவளி நெருங்கும் வேளையில் பலகாரங்கள் செய்யலாம் என்று திட்டமிட்டிருக்கலாம்.

இதனை கருத்திற்கொண்டு பிரபல சமையல் நிபுணரான செஃப் டேவ் தலைமையில் இயங்கும் Vegan Journey நிறுவனம் தீபாவளிக்காவே 15 நாட்களுக்கு பாட்டி வீடு எனும் தீபாவளி பலகாரங்கள், பிஸ்கட் போன்றவற்றின் சமையல் குறிப்புகளை வழங்கும் நாடகத் தொடரை கொண்டு வருகிறது.

இம்மாதம் 26ஆம் தேதியிலிருந்து 15 நாட்களுக்கு இந்த நிகழ்ச்சி டேவ் டிக் டோக்கிலும், வணக்கம் மலேசியா மற்றும் மண்ணின் மைந்தன் இன்ஸ்டாகிராம் சமூக வலைத்தளங்களிலும் பாட்டி வீடு தொடர் ஒவ்வொரு நாளும் நண்பகல் மணி 12.30 க்கு ஒளியேறவிருக்கிறது.

இந்த நிகழ்ச்சிக்கு மைடின் நிறுவனம் மற்றும் திருச்சி ஸ்பைஸஸ் (Trichy Spices) ஆகியவை ஒத்துழைப்பு வழங்கியுள்ளதாக கூறுகிறார் செஃப் டேவ்.

நாடகத் தொடர், சமையல் குறிப்பு என மட்டுமில்லாமல், தனது ரசிகர்களுக்கும் போட்டி ஒன்றையும் அறிவித்துள்ளார் செஃப் டேவ்.

பொதுமக்கள் அவர்களது பாட்டியுடன் வீடியோ காணொளியை தயாரித்து அனுப்பினால் சிறந்த காணொளிக்கு முதல் பரிசாக 1000 ரிங்கிட் வழங்கப்படவிருக்கிறது.

இந்த நாடகத் தொடரில், அனைத்து பாட்டிகளுக்கும் சமர்ப்பணமாக பாடகி நாராயணி பாலசுப்ரமணியம் படைப்பில் பாடல் ஒன்றும் வெளியிடப்பட்டது.

நேற்று நடைப்பெற்ற இந்த நாடகத் தொடரின் தொடக்க விழாவில் மைடின் நிர்வாக இயக்குனர்டத்தோ வீரா ஹாஜி அமீர் மைடின், திருச்சி ஸ்பைஸஸ் நிறுவனத்தின் நிர்வாக இயக்குனர் வடிவேலு வேலாயுதம் ஆகியோரும் கலந்துகொண்டனர்.

இந்த சமையல் நிகழ்ச்சி நமது பாட்டியோடு இணைந்து ரசித்து ருசித்து சமைத்து உண்ணும் ஒரு உணர்வை ஏற்படுத்தும் என்பது நிச்சயம்.

 Tags
'Patti Veedu' series

celebrity chef Dave

for 15 days

for Diwali

tik tok

will feature


ஒற்றுமை அரசாங்க மாநாடு :  DAP, சோசலிஸ்ட், தாராளவாத குழுக்களின் முன்னிலையால், அம்னோ உறுப்பினர்கள் கட்சியை விட்டு வெளியேறலாம் ; கூறுகிறார் அன்னூவார் மூசா

நேற்று நடைபெற்ற ஒற்றுமை அரசாங்கத்தின் மாநாடு குறித்து, தேசிய முன்னணியின் முன்னாள் பொதுச் செயலாளர் டான் ஸ்ரீ அன்னுவார் மூசா ஏமாற்றத்தை வெளிப்படுத்தியுள்ளார்.

கோலாலம்பூர் அனைத்துலக புத்ரா வாணிப மையத்திற்கு, சோசலிச மற்றும் தாராளவாத குழுக்களின் வருகை, அதிகமான அம்னோ உறுப்பினர்களை கட்சியை விட்டு வெளியேற ஊக்குவிக்கும் என, நேற்றிரவு தமது முகநூல் பதிவில் அந்த முன்னாள் Ketereh நாடாளுமன்ற உறுப்பினர் குறிப்பிட்டிருந்தார்.

2019-ஆம் ஆண்டு, செப்டம்பர் மாதம், புத்ரா உலக வாணிப மையத்தில் திரண்ட ஆயிரக்கணக்கான அம்னோ மற்றும் பாஸ் ஆதரவாளர்களால், லட்சக்கணக்கான மக்களின் உற்சாகம் தூண்டப்பட்டு, அடுத்தடுத்த இடைத் தேர்தல்களில் அம்னோ தொடர்சியான வெற்றியை பதிவுச் செய்தது.

எனினும், நேற்று நடைபெற்ற மாநாடு, அம்னோ உறுப்பினர்கள் கட்சியை விட்டு வெளியேற தூண்டும் எனவும், எதிர்வரும் மாநில தேர்தல்களிலும், அடுத்த பொதுத் தேர்தலிலும் அம்னோ மக்களால் நிராகரிக்கப்படும் எனவும் அன்னூவார் மூசா பதிவிட்டுள்ளார்.

அம்னோவின் பொது செயலாளருமான அன்னூவார் மூசா உட்பட டத்தோ ஸ்ரீ ஷாஹிடான் காசிம், அவரது மனைவி டத்தின் ஸ்ரீ ஷம்சியா மாட் யாசின், டத்தின் ஸ்ரீ பாத்திமா காசிம் ஆகியோர் கடந்தாண்டு டிசம்பரில் கட்சியிலிருந்து நீக்கப்பட்டனர் என்பது குறிப்பிடத்தக்கது.

 Tags
Annuar Musa

govt convention will result

groups at unity

in more Umno members

leaving party

Presence of DAP

socialist and liberalist


பங்கு முதலிடு மோசடி திட்டத்தில்  670,000 ரிங்கிட்டை ஜொகூர் பெண்  இழந்தார்

ஜொகூர் பாரு, ஜூலை 18 – ஜொகூரைச் சேர்ந்த 42 வயதுடைய பெண் ஒருவர் பங்கு முதலீடு மோசடி திட்டத்தில் 672,491 ரிங்கிட்டை இழந்திருக்கிறார். முகநூலில் விளம்பரமான அந்த மோசடி திட்டத்தை நம்பி தமது வங்கியிலிருந்து அனைத்து பணத்தையும் அவர் இழந்தார். இது தொடர்பாக அந்த பெண் நேற்று முன் தினம் போலீசில் புகார் செய்துள்ளதாக ஜொகூர் போலீஸ் தலைவர் Kamarul Zaman Mamat தெரிவித்தார். பங்குச் சந்தையில் முதலிடு செய்தால் ஒரு மாதத்திற்கு 28,000 ரிங்கிட்வரை வருமானம் பெறலாம் என மோசடி பேர்வழி ஒருவன் கூறியதை நம்பி நான்கு வெவ்வேறு வங்கியிலுள்ள தமது சேமிப்பு தொகையான மொத்தம் ஆறு லட்சத்து 72,491 ரிங்கிட்டை பரிமாற்றம் செய்துள்ளார்.

மே 30 ஆம் தேதிக்கும் ஜூலை 11 ஆம் தேதிக்குமிடையே தமது வங்கிக் கணக்கிலிருந்து 14 முறை ஒட்டுமொத்த சேமிப்பு தொகையையும் பரிமாற்றம் செய்து அப்பெண் ஏமாந்துள்ளதாக Kamarul தெரிவித்தார். இதனிடையே இணையம் வாயிலாக வங்கிக் கணக்கிலிருந்து பணத்தை பரிமாற்றம் செய்வதற்கு முன்னதாக தாங்கள் பரிமாற்றம் செய்யும் வங்கிக் கணக்கு விவரங்கள் உண்மையானதா என்பதை Semak Mule செயலியின் மூலம் பரிசோதித்துக்கொள்ளும்படி அவர் பொதுமக்களை கேட்டுக்கொண்டார்.

 Tags
000 in Share investment Scam

Johor woman cheated

of RM 670


பயணியை கடத்த முயன்றதாக கூறப்பட்ட வாடகை கார் ஓட்டுனர் கேட்கும் குறைபாடு கொண்டவர் – போலீஸ் விளக்கம்

ஷா அலாம், அக் 2 – பெண் பயணி ஒருரை கடத்த முயன்றதாக சந்தேதிக்கப்பட்ட வாடகை கார் ஓட்டுனர் கேட்கும் சக்தி குறைபாடு உள்ளவர் என விசாரணை மூலம் தெரியவருவதாக ஷா அலாம் போலீஸ் தலைவர் துணை கமிஷனர் மொஹமட் இக்பால் தெரிவித்திருக்கிறார். பெரோடுஎ அக்ஸியா காரை ஓட்டிய அந்த 26 வயது நபர் செப்டம்பர் 26 ஆம்தேதி முதல் வாடகை காரை ஓட்டி வருவதாகவும் சம்பவம் நடந்ததாக கூறப்படும் என்று அவருக்கு எதிராக மூன்றாவது பயணி புகார் செய்துள்ளதாக அவர் கூறினார்.

புதிதாக வாடகை கார் ஓட்டும் வேலையை தொடங்கிய அவர் தவறான பாதையில் சென்றுவிட்டதால் கிளென்மாரி, ஜலான் டெமாஷா வில் திரும்ப முயன்றதாகவும் அதற்குள் புகார்தாரரான பெண் ஒருவர் அந்த காரின் கதவை திறந்துகொண்டு ஓடியதாக மொஹமட் இக்பால் தெரிவித்தார். அதன்பிறகு மற்றொரு வாடிக்கையாளரின் அழைப்பு கிடைத்தததால் அந்த ஓட்டுனர் தமது காரை தொடர்ந்து செலுத்தத் தொடங்கியதாக மொஹமட் இக்பால் வெளியிட்ட அறிக்கையில் தெரிவித்தார். தவறான புரிந்துணர்வு அடிப்படையில் அந்த வாடக ஓட்டுனருக்கு எதிராக புகார் செய்யப்பட்டதால் அதனை புகார்தாரர் மீட்டுக்கொண்டதாகவும்

அவர் தெரிவித்தார்.

 Tags
a hearing - Impaired person

Abduction attemp

e-hailing driver

say police


X நோய் அச்சுறுத்தல்; எதிர்கொள்ள சுகாதார அமைச்சு தயாராக உள்ளது

கோலாலம்பூர், செப்டம்பர் 25 – X நோய் அச்சுறுத்தல் உட்பட எதிர்காலத்தில் ஏற்படக்கூடிய எந்தவொரு நோய் தொற்றையும் எதிர்கொள்ள சுகாதார அமைச்சு தயாராக உள்ளது.

WHO – உலக சுகாதார நிறுவனத்தின் எச்சரிக்கை உட்பட புதிதாக தோன்றும் எந்த ஒரு தொற்றையும் கண்டறிய சுகாதார அமைச்சு தொடர்ந்து கண்காணிப்பு நடவடிக்கைகளை மேற்கொண்டு வருவதாக, அமைச்சர் டாக்டர் ஜாலிஹா முஸ்தபா தெரிவித்தார்.

தற்சமயம் பரவுவதாக கூறப்படும் புதிய நோய் என்னவென்று சரியாக தெரியவில்லை. அதனால் அது X நோய் என அழைக்கப்படுகிறது.

எனினும், அந்நோய் பரவலை எதிர்கொள்ளவும், எந்த சாத்தியத்தை கையாளவும் சுகாதார அமைச்சு தயாராக உள்ளதால ஜாலிஹா சொன்னார்.

கோவிட்-19 தொற்றுநோயைக் காட்டிலும், பெரிய நோய் தொற்றின் அச்சுறுத்தல் நெருங்கி வருவதாக, அதனால் உலகளாவிய நிலையில் லட்சக்கணக்கான உயிர்கள் மடியக்கூடுமென சுகாதார வல்லுனர்கள் எச்சரிக்கை விடுத்துள்ளதாக, நேற்று ஊடகங்கள் செய்தி வெளியிட்டிருந்தது குறிப்பிடத்தக்கது.

 Tags
Ancaman penyakit X

kkm

sentiasa bersedia


காதலியின் பிள்ளை சித்திரவதை ; ஆடவனுக்கு எதிராக நீதிமன்றத்தில் குற்றச்சாட்டு

பேராக், ஈப்போவில், தனது காதலியின் நான்கு வயது பிள்ளையை துன்புறுத்தி வந்ததாக நம்பப்படும் ஆடவன் ஒருவனுக்கு எதிராக இன்று செஷன்ஸ் நீதிமன்றத்தில் குற்றம்சாட்டப்பட்டது.

இவ்வாண்டு ஏப்ரல் தொடங்கி, தாமான் சாதாவிலுள்ள, வீடொன்றில், 37 வயது அப்துல் ரஹ்மான் அப்துல்லா எனும் அந்த ஆடவன் அக்குற்றத்தை புரிந்ததாக தெரிவிக்கப்பட்டது.

அவ்வாடவனுக்கு எதிராக, 2001-ஆம் ஆண்டு சிறார் சட்டத்தின் கீழ் குற்றம்சாட்டப்பட்ட வேளை ; குற்றம் நிரூபிக்கப்பட்டால், 20 ஆண்டுகள் வரையிலான சிறைத் தண்டனை அல்லது ஐம்பதாயிரம் ரிங்கிட்டிற்கு மேற்போகாத அபராதம் அல்லது இரண்டுமே விதிக்கப்படலாம்.

இவ்வழக்கு விசாரணை ஜூன் 19-ஆம் தேதி செவிமடுக்கப்படும்.

 Tags
abuse

Gardener charged

Girlfriend's child

in court


மழைக்கு  ஒதுங்கிய  மோட்டார்  சைக்கிளோட்டிகளை  கார்  மோதியது  மூவர் மரணம்

கோலாலம்பூர், ஜூன் 4 – N.K.V.E நெடுஞ்சாலையில் 19.6 ஆவது கிலோமீட்டரில் கடுமையான மழையின்போது பாலத்திற்கு அடியில் ஒதுங்கியிருந்த ஆறு மோட்டார் சைக்கிளோட்டிகளை கட்டுப்பாட்டை இழந்த கார் ஒன்று மோதித் தள்ளியது. விபத்து நிகழ்ந்த இடத்திலேயே மூன்று மோட்டார் சைக்கிளோட்டிகள் உயிரிழந்னர். இன்று விடியற்காலை மணி 5.59 அளவில் கோலாலம்பூரிலிருந்து சைபர் ஜெயாவுக்கு தமது Honda City HatchBack காரை 26 வயதுடைய ஆடவர் ஓட்டிச் சென்ற கார் கட்டுப்பாட்டை இழந்து கவிழ்ந்து பாலத்திற்கு அடியில் மழைக்காக ஒதுங்கியிருந்த மோட்டார் சைக்கிளோட்டிகளை மோதித் தள்ளியதாக பெட்டாலிங் ஜெயா மாவட்ட போலீஸ் தலைவர் ACP Mohamad Fakhruddin தெரிவித்தார்.

இவ்விபத்தில் காயம் அடைந்த மூவர் உடனடியாக சுங்கை பூலோ மாவட்ட மருத்துவமனைக்கு கொண்டுச் செல்லப்பட்டனர். . இந்த விபத்தை தொடர்ந்து கார் ஓட்டுனர் கைது செய்யப்பட்டார். இதனிடையே இந்த விபத்தை நேரில் பார்த்தவர்கள் போக்குவரத்து விசாரணை அதிகாரி இன்ஸ்பெக்டர் நாவலன் ரவிந்திரனை 014-2536820 என்ற எண்களில் தொடர்பு கொள்ளும்படி Mohamad Fakhrddin கேட்டுக்கொண்டார்.

 Tags
Fatal accident involving

Hebahan Fatal 3 nkve

highway South

riders at Km 19

three motorcycle


ஜோகூரில்  வெள்ளத்தினால்  பாதிக்கப்பட்ட  பள்ளிகள்  விரைவில்  திறக்கப்படும்

கோலாலம்பூர், மார்ச் 20 – ஜோகூரில் வெள்ள நிலைமையை கல்வி அமைச்சு தொடர்ந்து கண்காணிக்கும் என்பதோடு பாதிக்கப்பட்ட பள்ளிகளில் நிலைமை சீரடைந்தவுடன் விரைவில் அப்பள்ளிகள் திறக்கப்படும் என கல்வித்துறை துணையமைச்சர் Lim Hui Ying தெரிவித்திருக்கிறார். தற்போது Batu Pahat ட்டில் மட்டும் மூன்று பள்ளிகள் வெள்ளத்தின் காரணத்தினால் இன்னும் செயல்படாமல் இருப்பதை அவர் சுட்டிக்காட்டினார். சம்பந்தப்பட்ட அந்த மூன்று பள்ளிகளும் திறப்பதற்கு முன் அவற்றின் பாதுகாப்பு அமசங்களை கல்வி அமைச்சு உறுதிப்படுத்தும். பள்ளி வகுப்பு தொடங்குவதற்கு முன் வெள்ளத்தினால் பாதிக்கப்பட்ட அந்த பள்ளிகள் முறையாக தூய்மைப்படுத்தப்பட்டு, பள்ளி தளவாடப் பொருட்கள் அனைத்தும் இருப்பதையும் கல்வி அமைச்சு உறுதிப்படுத்தும் என துணையமைச்சர் கூறினார்.

 Tags
as soon as possible

flood -affected

schools are expected

to open


உணவை பதப்படுத்தும் ஆலையில் எலியின் எச்சம் ; துப்புரவை பேன தவறிய ஐந்து தொழிற்சாலைகளை 14 நாட்களுக்கு மூட உத்தரவு

மலாக்கா, ஆகஸ்ட்டு 2 – தூய்மையின்மை மற்றும் எலி கழிவுகள் கண்டுப்பிடிக்கப்பட்டதை தொடர்ந்து, நான்கு தொழிற்சாலைகளை 14 நாட்கள் மூட, மலாக்கா மாநில சுகாதார துறை உத்தரவிட்டுள்ளது.

அந்த தொழிற்சாலைகள், புக்கிட் ரம்பாய் (Bukit Rambai), செர்காம் (Serkam), உம்பை (Umbai), பத்து பெரெண்டாம் (Batu Brendam) ஆகிய பகுதிகளில் செயல்பட்டு வருவதாக, மலாக்கா மாநில சுகாதார துறை இயக்குனர் டத்தோ டாக்டர் ருஸ்டி அப்துல் ரஹ்மான் தெரிவித்தார்.

1983-ஆம் ஆண்டு உணவு சட்டத்தை முறையாக பின்பற்றாத தொழிற்சாலைகளை கண்டறிய மாநிலம் முழுவதும் ஒருங்கிணைந்த சோதனை நடவடிக்கைகள் முடுக்கி விடப்பட்டுள்ளதாகவும் ருஸ்டி சொன்னார்.

ஜூலை 31-ஆம் தேதி தொடங்கப்பட்ட அந்த சோதனை நடவடிக்கை வாயிலாக, இதுவரை 61 தொழிற்சாலைகள் சோதனையிடப்பட்டுள்ள வேளை ; 48 ஆயிரத்து 400 ரிங்கிட் மதிப்பிலான அபராதங்கள் விதிக்கப்பட்டுள்ளன.

அதோடு, துப்புரவை பேணத் தவறிய மொத்தம் ஐந்து தொழிற்சாலைகளை மூடவும் உத்தரவிடப்பட்டுள்ளது.

அசுத்தமான உணவு தயாரிப்பு, சேதமடைந்த உணவுப் பொட்டலங்கள், காலாவதியான உணவுப் பொருட்கள் ஆகியவை குறித்த புகார்களை, அருகிலுள்ள சுகாதார அலுவலகம் அல்லது இணையம் வாயிலாக பொதுமக்கள் தெரிவிக்கலாம்.

 Tags
di kilang proses makanan

Najis tikus


இஸ்தான்பூலை சூழ்ந்த கருப்பு இராட்சத மேகம், மர்மம் என்ன ?

இஸ்தான்பூல், ஏப் 20 – நேற்று சுமார் 5 நிமிடத்திற்கு, இஸ்தான்பூலில் கருப்பு மேகம் ஒன்று சூழ்ந்த நிலையில், அது அங்குள்ள மக்களிடையே பெரும் பீதியை கிளப்பியது. சுமார் 10 கிமீ அகலத்திற்கு அந்த கருப்பு மேகம் படர்ந்திருந்த நிலையில், இரவு நேரம் போல வானம் காட்சியளித்தது.

இது எதனால் நிகழ்ந்தது என தெரியாத சூழலில், வானிலைத் துறையும் இது குறித்த எந்த ஒரு தலவலையும் இன்னமும் வெளியிடவில்லை.

 Tags
after the dark

appeared

everyone

for 5 minutes

in Istanbul

It was dark

scared

Those clouds that


தண்ணீர் பயம் காரணமாக 1,535 நாட்கள் பள்ளிக்கு மட்டம் போட்டதால் பணி நீக்கம் செய்யப்பட்ட ஆசிரியர் ; மீண்டும் பணியில் அமர்த்தப்பட்டார்

கோலாலம்பூர், ஆகஸ்ட்டு 1 – தண்ணீரை கண்டால் பயம். பள்ளிக்கு படகில் செல்ல வேண்டும் என்பதால், ஆயிரத்து 535 நாட்கள் வேலைக்கு செல்லாததால், பேராக், கிரிக்கை சேர்ந்த ஆசிரியர் ஒருவர் பணி நீக்கம் செய்யப்பட்டார்.

எனினும், அவர் பணிநீக்கம் செய்யப்பட்டது செல்லாது எனவும், ஆசிரியர் பணியில் அவரை மீண்டும் அமர்த்துமாறும் உத்தரவு பிறப்பித்து, கோலாலம்பூர் உயர்நீதிமன்ற நீதிபதி கே. முனியாண்டி தீர்ப்பளித்தார்.

சிறுவயதில் நீரில் மூழ்கி இறக்கும் நிலைக்கு தள்ளப்பட்டதாலும், சகோதரர் ஒருவர் தன் கண் எதிரே நீரில் மூழ்கி உயிரிழந்ததை கண்டதாலும் 44 வயது யாஹ்யா வாயி எனும் அந்த ஆசிரியர் மனரீதியாக பாதிக்கப்பட்டார்.

அதற்கான, மருத்துவ சான்றிதழ்களை அவர் ஒப்படைத்த போது, அது முறையாக பரிசீலிக்கப்படவில்லை என முனியாண்டி தமது தீர்ப்பில் குறிப்பிட்டுள்ளார்.

மனைவி மற்றும் வயதான தாயுடன் இருக்க வேண்டும் என்பதற்காக, 2012-ஆம் ஆண்டு, டிசம்பர் மாதம் 16-ஆம் தேதி, கிரிக்கிலுள்ள, RPS Kemar பள்ளிக்கு மாற்றலாகி சென்றார்.

எனினும், அப்பள்ளிக்கு படகில் ஏறி ஆற்றை கடந்து செல்ல வேண்டும் என்பதால், அச்சமடைந்த அவர் 2013-ஆம் ஆண்டு ஏப்ரல் மூன்றாம் தேதி தான் அப்பள்ளிக்கு முதல் முறையாக சென்றுள்ளார்.

எனினும், படகில் ஏறி சென்றதால் உடல் உபாதைகளுக்கும், மன உளைச்சலுக்கும் இலக்கான அவர் 2015-ஆம் ஆண்டு சுங்கை பட்டாணி மருத்துவமனையில் சிகிச்சை பெற்றுள்ளார்.

நான்காண்டுகளுக்கு பிறகு, 2017-ஆம் ஆண்டு, தரை வழியாக அப்பளிக்கு செல்ல பாதை அமைக்கப்பட்ட போது தான் யாஹ்யா மீண்டும் அப்பளிக்கு வேலைக்கு சென்றதாக கூறப்படுகிறது.

தனது பிரச்சனை குறித்து தகுந்த ஆதாரத்துடன் யாஹ்யா பல தடவை பள்ளி தலைமையாசிரியர், மாநில கல்வித் துறை ஆகியவற்றிடம் தெரிவித்த போதும், எந்த ஒரு நடவடிக்கையும் எடுக்கப்படவில்லை.

2019-ஆம் ஆண்டு ஆகஸ்ட்டு ஒன்பதாம் தேதி யாஹ்யா பணியிலிருந்து நீக்கப்பட்டார்.

எனினும், அந்த முடிவை சீராய்வு செய்ய வேண்டுமென கோரி யாஹ்யா வழக்கு தொடுத்திருந்தார் என்பது குறிப்பிடத்தக்கது.

 Tags
535 hari

dapat semula jawatan

Guru dipecat

kerana fobia air

selepas tidak hadir 1


முகமூடி  கொள்ளை  கும்பலுக்கு  போலீஸ்  வலைவீச்சு

கிள்ளான், மார்ச் 3 – கிள்ளான் , தாமான் ஸ்ரீ அன்டலாசில் பங்களா வீடு ஒன்றில் ஆயுதம் ஏந்தி கொள்ளையடித்த முகமூடி கும்பலுக்கு போலீஸ் வலைவீசியுள்ளது. முன் வாசல் கதவு வழியாக அந்த வீட்டிற்குள் புகுந்த அந்த கொள்ளைக் கும்பல் அவ்வீட்டிலிருந்த 46 முதல் 88 வயதுடய இரண்டு பெண்கள் மற்றும் ஒரு ஆடவரை ஒரு அறைக்குள் தள்ளி 24,000 ரிங்கிட் மதிப்புள்ள நகைகள், 800 வெள்ளி ரொக்கம், மற்றும் ஒரு I Phone னையும் எடுத்துக்கொண்டு காரில் தப்பிச் சென்றனர். அந்த வீட்டில் அவர்கள் நுழைவதை தடுப்பதற்கு கதவை இறுக்கமாக பிடித்திருந்த ஆடவர் காயம் அடைந்தார். அந்த நான்கு சந்தேகப் பேர்வழிகள் ஏற்கனவே கிள்ளான் தாமான் பெட்டாலிங்கில் கடந்த பிப்ரவரி மாதம் 17 ஆம் தேதி ஒரு வீட்டில் புகுந்து கொள்யிட்டதில் சம்பந்தப்பட்டவர்கள் என தெரிய வருவதாக தென் கிள்ளான் மாவட்ட போலீஸ் தலைவர் துணை கமிஷனர் Cha Hoong Fong தெரிவித்தார்.

நேற்று காலை 9 மணியளவில் தாமான் ஸ்ரீ அன்டலாஸில் நிகழ்ந்த அந்த கொள்ளைச் கொள்ளை சம்பவம் தொடர்பாக பொதுமக்களிடமிருந்து போலீசார் பல்வேறு அழைப்புகளை பெற்றதாகவும் அவர் கூறினார். எனினும் அந்த வீட்டிற்கு முன் நிறுத்தப்பட்ட காரின் எண் பட்டை போலியானது என இன்று வெளியிட்ட அறிக்கையில் Cha Hoong Foong தெரிவித்தார்.

 Tags
4 people

are being hunted

by the police


போதைப் பித்தனால் கழுத்து அறுபட்ட ஆடவர் படுகாயம்

பாசிர் மாஸ், ஜூலை 28 – ரந்தாவ் பாஞ்சாங்கில், போதைப் பித்தன் ஒருவனால் கழுத்து அறுபட்ட ஆடவர் ஒருவர் கடுமையான காயங்களுக்கு இலக்கானதால், மருத்துவமனையின் தீவிர கண்காணிப்பு பிரிவில் அனுமதிக்கப்பட்டுள்ளார்.

அந்த 32 வயது ஆடவரின் முன் கழுத்துப் பகுதியிலுள்ள, சுவாசக் குழாயில், கத்தி வெட்டு பட்டதால் அவர் மோசமான இரத்தப் போக்குக்கு இலக்கானார்.

நேற்று மாலை மணி 6.26 வாக்கில், வெட்டுப் பட்ட ஆடவரின், 50 வயது தயாரிடமிருந்து அச்சம்பவம் தொடர்பில் புகார் கிடைத்ததாக, பாசிர் மாஸ் போலீஸ் தலைவர் அசிஸ்டன் கமிஸ்னர் கமா அஜுரால் முஹமட் தெரிவித்தார்.

இந்நிலையில், அந்த ஆடவரின் கழுத்தை அறுத்த நபர் கைதுச் செய்யப்பட்டுள்ளதையும் கமா அஜுரால் உறுதிப்படுத்தினார்.

அவனுக்கு எதிராக பழைய குற்றப்பதிவுகள் இருப்பதும், சிறுநீர் பரிசோதனையில், அவன் போதைப் பொருள் உட்கொண்டிருந்ததும் தெரிய வந்துள்ளது.

விசாரணைக்காக அவன் நேற்று தொடங்கி ஒரு வாரத்திற்கு தடுத்து வைக்கப்பட்டுள்ளான்.

 Tags
dikelar penagih dadah

leher

Lelaki parah


சாலை வரியை காட்சிக்கு வைக்க தவறிய நபருக்கு விதிக்கப்பட்ட அபராதம் இரத்து

சிலாங்கூர், சுல்தான் அப்துல் அசிஸ் ஷா விமான நிலையத்திற்கு அருகே, சாலை வரியை காட்சிக்கு வைக்கத் தவறிய நபர் ஒருவருக்கு அபராதம் விதித்த, ரோந்து போலீஸ் அதிகாரிக்கு எதிராக விசாரணை தொடங்கியுள்ளது.

போலீஸ் அதிகாரி தமக்கு அபராதம் விதிக்கும் புகைப்படத்தை, ஆடவர் ஒருவர் தமது முகநூலில் பதிவிட்டுள்ளதை போலீஸ் அடையாளம் கண்டுள்ளதாக, பெட்டாலிங் ஜெயா போலீஸ் தலைவர் அசிஸ்டன் கமிஸ்னர் முஹமட் பாக்ரூடின் அப்துல் ஹமிட் தெரிவித்தார்.

விசாரணையில், சாலை வரியை காட்சிக்கு வைக்க தவறியதால், இம்மாதம் 17-ஆம் தேதி, ரோந்து போலீஸ் அதிகாரி ஒருவர் அந்த அபராதத்தை வெளியிட்டது தெரிய வந்ததாக முஹமட் பாக்ரூடின் சொன்னார்.

சாலை வரியை காட்சிக்கு வைக்க தவறும் குற்றத்திற்கு அபராதம் விதிக்க தேவையில்லை என ஏற்கனவே உத்தரவு பிறப்பிக்கப்பட்டு விட்ட போதிலும், அதனை மீறி செயல்பட்ட சம்பந்தப்பட்ட அதிகாரிக்கு எதிராக விசாரணை தொடங்கியுள்ளதோடு, அவர் வெளியிட்ட அபராதமும் இரத்து செய்யப்பட்டுள்ளது.

 Tags
cancelled

failed

had been

saman

the road tax

to show off


திடீர் வெள்ளம் 40 மாணவர்கள் மூன்று அசிரியர்களை தீயணைப்பு வீரர்கள் மீட்டனர்.

பாயன் லெப்பாஸ், செப் 25 – புஷ்டி டருள் உழும் பள்ளியில் ஏற்பட்ட திடீர் வெள்ளத்தைத் தொடர்ந்து பாதிக்கப்பட்ட 40 மாணவர்கள் மற்றும் மூன்று ஆசிரியர்களை தீயணைப்பு மற்றும் மீட்புக் குழுவினர் மீட்டனர். இந்த நடவடிக்கைக்காக தீயணைப்புப் படையினர் பொதுமக்களுக்கு சொந்தமான சிறப்பு கனரக வாகனங்களை பயன்படுத்தி அந்த மாணவர்களையும் ஆசிரியர்களையும் மீட்டனர். சம்பவம் நிகழ்ந்த இடத்தில் 2 அடி உயரத்திற்கு வெள்ள நீர்மட்டம் உயர்ந்ததால் தீயணைப்பு மற்றும் மீட்புத் துறையினரின் உதவி நாடப்பட்டது.

 Tags
3 teachers

fire rescues 40 children

hit by flash flood

school


ஒரு மாட்டின் விலை இரண்டு கோடி ரிங்கிட்டா ? ; உலகிலேயே அதிக விலைபோன ‘நெல்லூர்’ மாடு

பிரேசில், ஜூலை 3 – உலகிலேயே மிக அதிக விலை கொண்ட மாடு, பிரேசிலியாவில் ஏலத்தில் எடுக்கப்பட்டது.

நெல்லூர் ரகத்தை சேர்ந்த அந்த நான்கரை வயது மாட்டின் விலை, 43 லட்சம் அமெரிக்க டாலர் அல்லது இரண்டு கோடியே ஆறு லட்சம் ரிங்கிட் ஆகும்.

அது, உலகிலேயே தரம் உயர்ந்த மற்றும் மாறுபட்ட மரபணுக்காக அதிகம் விரும்பப்படும் நெல்லூர் ரக மாடுகளுக்கு கிடைத்த மாபெரும் அங்கீகாரமாக கருதப்படும் வேளை ; புதிய விற்பனை சாதனையையும் பதிவுச் செய்துள்ளது.

முதுகில் கூம்புடன் பிரகாசமான நிறத்தில் காட்சியளிக்கும் நெல்லூர் ரக மாடுகள், இரண்டு மடங்கு பெரிதான வியர்வை சுரப்பிகளை கொண்டுள்ளன. அதனால், ஐரோப்பிய மாடுகளை காட்டிலும், நெல்லூர் மாடுகள் அதிக வெப்பத்தை தாங்கும் ஆற்றலை கொண்டுள்ளன.

இந்தியா, ஆந்திரப் பிரதேசத்திலுள்ள, நெல்லூர் மாவட்டத்தை பூர்வீகமாக கொண்டுள்ளதால் அவை நெல்லூர் ரக மாடுகள் என அழைக்கப்படுகின்றன.

அதீத சக்தியை கொண்டிருக்கும் நெல்லூர் மாடுகள், தரமற்ற தீவனங்களை கொடுத்தாலும் செழிப்பாக வளரக்கூடியவை.

அதே சமயம், உயர் நோய் எதிர்ப்பு சக்தியை கொண்டிருக்கும் அவற்றை அவ்வளவு எளிதில் நோய் தொற்று பீடிக்காது என்பதோடு, கடினமான தோலை கொண்டிருப்பதால், இரத்தத்தை உறிஞ்சும் பூச்சிகளும் அவற்றை எளிதாக ஊடுருவ முடியாது.

நெல்லூர் வகை பசு மாடுகள், எளிதாக கன்றுகளை ஈன்றெடுக்கும் என்பதோடு, மனிதர்களின் உதவி இன்றி அந்த கன்றுகள் வளரும் ஆற்றலை பெற்றுள்ளன.

அதனால், உலகியேலே அதிக வரவேற்பை பெற்ற மாடுகளாக, நெல்லூர் மாடுகள் திகழ்கின்றன.

 Tags
di dunia

Lembu baka

Nelore termahal


அடுக்கு மாடி  குடியிருப்பில் தீ விபத்து  ஆடவர் காயம்

கோலாலம்பூர், பிப் 9 – இன்று விடியற்காலையில் டேசா பெட்டாலிங்கில் பி.பி.ஆர் அடுக்கு மாடி குடியிருப்பு பகுயில் புளோக் பி கட்டிடத்தின் முதல் மாடியிலுள்ள வீட்டில் ஏற்பட்ட தீ விபத்தில் ஆடவர் ஒருவர் 20 விழுக்காடு தீக்காயங்களுக்கு உள்ளானார். காலை மணி 6:41க்கு அந்த அடுக்கு மாடி குடியிருப்பில் தீப்பற்றியதாக தகவல் கிடைக்கப்பெற்றதை தொடர்ந்து சுங்கை பீசி , பன்டார் துன் ரசாக் மற்றும் ஸ்ரீ பெட்டாலிங் ஆகிய தீயணைப்பு நிலையங்களைச் சேர்ந்த 22 தீயணைப்பு வீரர்கள் உடனடியாக சம்பவம் நிகழ்ந்த இடத்திற்கு அனுப்பி வைக்கப்பட்டனர். தீயணைப்பு வீரர்கள் தீயை விரைவாக அணைத்ததோடு இதர பகுதிகளுக்கு தீ பரவுவதையும் வெற்றிகரமாக தடுத்தனர். எனினும் அந்த வீடு 70 விழுக்காடு இத்தீவிபத்தினால் சேதம் அடைந்ததாக தீயணைப்பு படையின் பேச்சாளர் ஒருவர் தெரிவித்தார்.

 Tags
Elderly people burned

their homes


ஆப்பிரிக்காவில், பூச்சிக்கொல்லிக்கு மடியாத கொசு இனத்தால், மலேரியா அபாயம் !

கென்யா, நைரோபிலில், பூச்சிக்கொல்லி தெளிக்கப்பட்டாலும் மடியாத கொசு இனம் அடையாளம் காணப்பட்டுள்ளது.

தென் ஆசியாவை சேர்ந்த அந்த கொசு இனத்தால், ஆப்பிரிக்க நாடுகளில் மலேரியா காய்ச்சல் சம்பவங்கள் அதிகரிக்கலாம் என அஞ்சப்படுகிறது.

சாதாரண கொசுக்களால் வறட்சியான காலத்தில் இனப்பெருக்கம் செய்ய முடியாது.

எனினும், Anopheles Stephensi எனப்படும் அவ்வகை கொசுக்கள், வறட்சியான சூழல், மழைக்காலம் என இரு தட்ட வெப்ப சூழலிலும் இனப்பெருக்கம் செய்யும் ஆற்றலுடையவை.

அதனால், பருவ கால வித்தியாசம் இன்றி ஆண்டு முழுவதும் மலேரியா காய்ச்சல் சம்பவங்கள் அதிகரிக்கலாம் என அஞ்சப்படுகிறது.

 Tags
detected in Africa

Insecticide resistant

mosquitoes


TVET  தொழில் திறன்  பயிற்சி திட்டம் தொடர்பில்  புரிந்துணர்வு ஒப்பந்தம் !

கோலாலம்பூர், மார்ச் 16 – TVET எனப்படும் தொழில் திறன் தொழிற்கல்வி பயிற்சி திட்டங்கள் தொடர்பில் 10 அரசு சார்பு நிறுவனங்கள் மற்றும் தனியார் நிறுவனங்களுடன் புரிந்துணர்வு உடன்பாட்டில் மனித வள அமைச்சு இன்று கையெழுத்திட்டது. துணை பிரதமர் டத்தோஸ்ரீ அகமட் ஜாஹிட் ஹமிடி முன்னிலையில் மனித வள அமைச்சர் வ, சிவகுமாருடன் அந்த பத்து நிறுவனங்கள் புரிந்துணர்வு ஒப்பந்தத்தில் கையெழுத்திட்டன. மொத்தம் 12 அமைச்சுகள் TVET தொழில் திறன் பயிற்சியில் இடம் பெற்றுள்ளன.

PETRONAS, Gamuda,Sunway Services, DRB Hicom,Berjaya, Redbeat Academy (Air Asia), Daikin Malaysia ஆகிய முன்னணி நிறுவனங்களும் இந்த உடன்பாட்டில் கையெழுத்திட்டுள்ளன. எதிர்வரும் 2025 ஆம் ஆண்டுக்குள் 55 விழுக்காட்டினர் இந்த தொழில் திறன் பயிற்சியில் பங்கேற்க ஏற்பாடுகள் செய்யப்பட்டு வருவதாக சிவக்குமார் தெரிவித்தார். எண்ணெய் , எரிவாயு, வாகன தொழில், கட்டுமான தொழில் விண்வெளித்துறை , 4.0 தொழில்துறை உட்பட பல்வேறு துறைகளில் தொழில்திறன் பயிற்சியில் கலந்துகொள்ளும் வாய்ப்பை நமது இளம் தலைமுறையினர் பெறவேண்டும் நோக்கத்தில் இந்த புரிந்துணர்வு உடன்பாடு கையெழுத்திடப்பட்டுள்ளதாக சிவக்குமார் கூறினார்.

 Tags
and Vocational Education

Handles

of Collaboration

of the Education

program

The Council

the Memorandum

Transformation

TVET


முருகன் திருத்தலங்களில் தூய்மையைப் பேணுவோம் ; மலேசிய இந்து சங்கம்

கோலாலம்பூர், பிப் 1 – வரும் ஞாயிற்றுக்கிழமை வரவேற்கப்படும் தைப்பூசத்தை முன்னிட்டு, முருகன் திருத்தலங்களுக்கு படையெடுக்கும் பக்தர்கள், சமய நெறிகளைப் பின்பின்றி தங்களது நேர்த்திக் கடனை நிறைவேற்றும்படி, மலேசிய இந்து சங்கத்தின் தலைவர் கணேசன் தங்கவேலு கேட்டுக் கொண்டார்.

முருகனுக்கு உரிய காவடிகளையே பக்தர்கள் ஏந்தி வருமாறு அவர் அறிவுறுத்தினார்.

Interview :

Ganesan Thangavelu, Malaysia Hidu Sangam

இதனிடையே, ஈராண்டுகளுக்குப் பிறகு, சுகாதார கட்டுப்பாடுகள் இன்றி பக்தர்கள் இவ்வாண்டு தைப்பூசத்தை வரவேற்கவிருப்பதால் முருகன் திருத்தலங்களில் கூட்டம் அதிகரித்திரித்திருக்கும். எனினும், மக்கள் முகமூடி அணிவது போன்ற சுய சுகாதார பாதுகாப்பு நடவடிக்கைகளை எடுக்கும்படி கணேசன் கேட்டுக் கொண்டார்.

அதோடு, முருகன் வீற்றிருக்கும் திருத்தலங்களை தூய்மையாக வைத்திருப்பதும் பக்தர்களின் கடமையே என அவர் குறிப்பிட்டார்.

 Tags
in Murugan sanctuaries; Malaysian Hindu Association

Let's maintain cleanliness


அன்வார் மதமாற்ற சடங்கை செய்த விவகாரம்; விசாணையில் கைப்பேசியை கொடுக்கச் சொல்வதா? வெளியேறினார் சசி

கோலாலம்பூர், ஆக 23 – அன்வார் மதமாற்ற சடங்கை செய்த விவகாரம் தொடர்பாக காணொளி வெளியிட்டதற்காக புக்கிட் அமான் போலிஸ் தலைமையகத்திற்கு விசாரணைக்கு அழைக்கப்பட்ட அனைத்துலக மனித உரிமை அரவாரியத்தின் தலைவர் சசி குமார், தனது கைப்பேசியை ஒப்படைக்கச் சொன்னதால் அங்கிருந்து வெளியேறினார்.

இன்று காலை 11 மணிக்கு புக்கிட் அமானுக்குச் சென்றிருந்த அவரிடம், ரகசிய புலனாய்வுப் பிரிவின் அதிகாரி ஒருவர் கைப்பேசியை பறிமுதல் செய்யப் போவதாக கூறியது அதிர்ச்சியை தந்ததாக கூறியுள்ளார்.

எனது கைபேசியை ஏன் நீங்கள் பறிமுதல் செய்ய வேண்டும் என வினவியப்போது, இது எங்களின் நடைமுறை என்று பதிலளித்த அந்த அதிகாரி எவ்வளவு நேரம் கைப்பேசியை வைத்திருப்பீர்கள் என்ற கேள்விக்கு ஒரு மாதக் காலம் என கூறியதாக சசி தெரிவித்துள்ளார்.

எனது முக்கிய ஆவணங்கள், குடும்ப புகைப்படங்கள் இதில் இருப்பதோடு, வேலைக்கும் இக்கைப்பேசியை நான் பயன்படுத்துகிறேன். எனவே கைப்பேசியை ஒப்படைக்க முடியாது என்று கூறிவிட்டதாகவும், அவர்களுக்கு சம்பந்தப்பட்ட அந்த காணொளி வேண்டும் என்றால் அதை நான் கொடுத்திருப்பேன் என அவர் குறிப்பிட்டார்.

இதன் பின் மீண்டும் நாளை காலை விசாரணைக்காக தான் புக்கிட் அமான் செல்லவிருப்பதாக சசி கூறியதாக உள்ளூர் இணைய ஊடகம் ஒன்று செய்தி வெளியிட்டுள்ளது.

இதே விவகாரம் தொடர்பில், அருண் துரைசாமியும் நேற்று விசாரணைக்கு அழைக்கப்பட்டிருந்தார் என்பது குறிப்பிடத்தக்கது.

 Tags
Activist refuses to surrender phone

walks off from Bukit Aman


ஆவணங்கள்  இல்லாத 20,615 பேரை இவ்வாண்டு  குடிநுழைத்துறை  கைது செய்தது

கோலாலம்பூர், மே 25 – இவ்வாண்டு இதுவரை அடையாள ஆவணங்கள் இல்லாத 20,615 பேரை குடிநுழைவுத்துறை கைது செய்திருப்பதாக உள்துறை அமைச்சர் Saifuddin Nasution Ismail தெரிவித்தார். இவ்வாண்டு ஜனவரி 1 ஆம்தேதி தொடங்கி மே மாதம் 15ஆம் தேதிவரை மேற்கொள்ளப்பட்ட 3,060 நடவடிக்கைகளில் ஆவணமின்றி இருந்த 8,065 குடியேறிகளும் 125 முதலாளிகளும் கைது செய்யப்பட்டதாக அவர் கூறினார். இதுதவிர பல்வேறு குடிநுழைவு விதிகளை மீறியதற்காக நாட்டின் நுழைவு மையங்களில் 12,550 பேர் கைது செய்யப்பட்டனர். தங்களது விசா வசதிகளை தவறாக பயன்படுத்தும் வெளிநாட்டினருக்கு எதிராக உள்துறை அமைச்சு எடுத்த நடவடிக்கை குறித்து Jerai நாடாளுமன்ற உறுப்பினர் எழுப்பிய கேள்விக்கு நாடாளுமன்றத்தில் பதில் அளித்தபோது Saifuddin இதனைத் தெரிவித்தார்.

 Tags
000 undocumented

20

migrants detained

this year


நெருக்கடிக்கு உள்ளாகியிருக்கும் பாலஸ்தீன பகுதிக்கு செல்வதை தவிர்ப்பீர்  ஐ.ஜி.பி கோரிக்கை

கோலாலம்பூர், அக் 13- நெருக்கடிக்கு உள்ளாகியிருக்கும் பாலஸ்தீன் பகுதிக்கு செல்வதை பாதுகாப்பு காரணங்களுக்காக மலேசியர்கள் தவிர்க்க வேண்டும் என போலீஸ் படை தலைவர் ரஸாருதீன் உசேன் கேட்டுக்கொண்டார் .

பாலஸ்தீனர்களுக்கான தங்களது ஒருமைப்பாட்டையும் ஆதரவையும் தெரிவிக்க விரும்புவோர் பாதுகாப்பான மற்றும் முறையான வகையில் தெரிவிக்கும்படி அவர் கேட்டுக்கொண்டார்.

மேலும் பாலஸ்தீன மக்களுக்கு உதவிகள் அல்லது நிதியுதவியை வழங்க விரும்புவோர் நம்பகமான பிரதிநிதிகள் அல்லது அந்த பொறுப்புக்கு நியமிக்கப்பட்டவர்களிடம் மட்டுமே அதனை ஒப்படைக்க வேண்டுமே தவிர பொறுப்பற்றவர்களிடம் வழங்கிவிட வேண்டாம் என ரஸாருதீன் வலியுறுத்தினார். போலீஸ் குறிப்பாக வர்த்தக குற்றப்புலனாய்வுத்துறை தொடர்ந்து கண்காணித்துவரும் என்றும் நிலைமையை தங்களுக்கு சாதகமாக பயன்படுத்திக் கொள்வோருக்கு எதிராக கடுமையான நவடிக்கை எடுக்கப்படும் என அவர் எச்சரித்தார்.

 Tags
keeping an eye

on those

police

to Palestine

wanting to go


டிட்டர் என பெயர் மாற்றம் கண்டது டிவிட்டர்

ட்விட்டர் நிறுவனம் இனி டிட்டர் என அழைக்கப்படுமென அதன் உரிமையாளரான Elon Musk ட்விட் செய்துள்ளார்.

ட்விட்டரை வாங்கியதிலிருந்து அதிரடி மாற்றங்களை அறிவித்து பல்வேறு சர்ச்சைகளுக்கு இலக்கான Musk மேற்கொண்டிருக்கும் மிக அண்மைய நடவடிக்கை அதுவாகும்.

சமீபத்தில் ட்விட்டரின் அடையாளமாக கருதப்பட்ட நீள நிற பறவை சின்னத்திற்கு பதிலாக மீம்ஸ்களில் வைரலான நாய் படத்தை வைத்து அதிரடி செய்ய Musk தொடர்ந்து அந்நிறுவனத்தின் பெயரில் மாற்றத்தைப் புகுத்தியுள்ளார்.

எனினும், சட்டபூர்வமாக டிவிட்டர் எனும் பெயரையே தொடர வேண்டும் என்பதால், அமெரிக்காவிலுள்ள, ட்விட்டர் தலைமையகத்திலுள்ள, ட்விட்டர் பெயர் பலகையில் w என்ற எழுத்து மட்டும் மறைக்கப்பட்டுள்ளது.

 Tags
its name to Twitter

Twitter has changed


ஆஸ்கார் தேர்வு குழுவில் இடம்பெறுகிறார் இயக்குனர் மணிரத்னம்

ஜூன் 30 – ஒவ்வொரு ஆண்டும் ஆஸ்கார் தேர்வு குழுவில் உறுப்பினராக பல நாடுகளைச் சேர்ந்த கலைஞர்களுக்கு அழைப்பு விடுக்கப்படும்.

அவ்வகையில் 2023-ஆம் ஆண்டிற்கான தேர்வு குழு உறுப்பினர்களுக்கான பட்டியலை ஆஸ்கார் வெளியிட்டுள்ளது.

அப்பட்டியலில் சுமார் 35 ஆண்டுகள் தொடர்ந்து பல வெற்றிப் படங்களை நமக்கு அளித்து வந்த இயக்குனர் மணிரத்னத்திற்கு அழைப்பு விடுக்கப்பட்டுள்ளது.

இதுவரை 6 தேசிய விருதுகளும், 6 தென்னிந்திய பிலிம்பேர் விருதுகளும், 3 பாலிவுட் பிலிம்பேர் விருதுகளையும் மணிரத்னம் பெற்றுள்ளார் என்றால் அது மிகையாகுது.

அதன் வகையில் அவரின் பெயர் இப்பட்டியலில் இணைத்திருப்பது அவரது உழைப்பிற்கு கிடைத்த மாபெரும் வெற்றியாக கருதப்படுகின்றது.

இதுவரை தமிழ்நாட்டைச் சேர்ந்த இசையமைப்பாளர் ஏ.ஆர்.ரகுமான், நடிகர் சூர்யா ஆகியோர் இவ்விருதுக்கு தேர்வு செய்யப்பட்டிருப்பது குறிப்பிடத்தக்கது.

அவரைத் தொடர்ந்து இசையமைப்பாளர் கீரவாணி, நடிகர்கள் ராம்சரண், ஜூனியர் என்.டி.ஆர். ஆகியோரும் தேர்வு செய்யப்பட்டுள்ளனர்.

 Tags
becomes first Tamil director

MANI RATNAM

to join Oscar committee


யான், புக்கிட் சோரஸ் தொல் பொருள் அகழ் ஆராய்ச்சிப் பகுதியில் பல்லவர்கள் வம்சத்தின் கூடுதல் தடயங்கள் கிடைக்கப் பெற்றுள்ளன.

யான், புக்கிட் சோரஸ் தொல்பொருள் பகுதியில் தொல்பொருள் அகழ்வாராய்ச்சியின் போது பல்லவ வம்சத்தைச் சேர்ந்த இரண்டு கிட்டத்தட்ட சரியான சிலைகள் மற்றும் ஒரு பழங்கால கல்வெட்டு கண்டுபிடிக்கப்பட்டது. மலேசிய அறிவியல் பல்கலைக்க கழகம் , உலகளாவிய தொல்பொருள் ஆராய்ச்சி மையம் மற்றும் தேசிய பாரம்பரியத் துறை ) ஆகியவை பு ஆகஸ்ட் 28 மற்றும் செப்டம்பர் 12 க்கு இடையில் புக்கிட் சோராஸ் மலைப்பகுதியின் உச்சியில் அதனை கண்டுப்பிடித்துள்ளது.

கோயில் தளத்தில் இருந்து கண்டெடுக்கப்பட்ட சிலைகள் மற்றும் பழங்கால எழுத்துக்களைக் கொண்ட கல்வெட்டு கி.பி 8 அல்லது 9 ஆம் நூற்றாண்டுக்கு முந்தையதாக இருக்கலாம் என அகழ்வாராய்ச்சிக்கு தலைமை தாங்கிய மலேசிய அறிவியல் பல்கலைக்கழகத்தின் மூத்த விரிவுரையாளர் டாக்டர் நஷா ரேட்சிஅடி காவ் கூறியுள்ளார். இது ஸ்ரீ விஜய பேரரசின் காலத்திலுள்ள புஜாங் பள்ளத்தாக்கில் உள்ள பெரும்பாலான கோயில் தளங்களைப் போலவே உள்ளது.

இந்தத் தொல்லியல் தளத்தில் உள்ள இந்தக் கோயிலின் தனிச்சிறப்பு முதலில், அது எவ்வாறு பாதுகாக்கப்பட்டது மற்றும் வடக்கு, மேற்கு மற்றும் தெற்கு பகுதிகளில் உள்ள சுவர்களின் நிலையும் கவனிக்கக்கூடியதாக உள்ளது.

இரண்டாவதாக, (Stucco) ஸ்டக்கோவால் செய்யப்பட்ட இரண்டு மனித அளவிலான கட்டமைப்புகளை நாங்கள் கண்டுபிடித்தோம். மேலும் புஜாங் பள்ளத்தாக்கில் ஸ்டக்கோ கண்டுபிடிக்கப்படவில்லை, ஆனால் சுமத்ரா மற்றும் ஜாவாவில் அதுபோன்ற கட்டமைப்புகள் மட்டுமே கண்டுபிடிக்கப்பட்டது, ”என்று டாக்டர் நஷா ரேட்சிஅடி கூறினார்.

கி.பி 6 முதல் 8 ஆம் நூற்றாண்டில் செழித்தோங்கிய பல்லவ வம்சம், அதன் எழுத்தை தென்கிழக்கு ஆசியாவிற்கு அறிமுகப்படுத்தியது, இதன் விளைவாக பல சமூகங்கள் பாலினீஸ், புகிஸ், ஜாவானீஸ் மற்றும் சுண்டானிஸ், லன்னா, காவி போன்ற எழுத்துப் படிவங்களின் மாற்றியமைக்கப்பட்ட பதிப்புகளைப் தாய்லாந்தின் தாம் மற்றும் கோம், பர்மாவில் பியூ, கம்போடியாவில் கெமர் மற்றும் வியட்நாமில் சாம் ஆகியவற்றில் பயன்படுத்தப்படுகின்றன.

 Tags
more clues about

the pallava dynasty

Unearthing


விளையாட்டு துப்பாக்கியின் கொண்டு கொள்ளை முயற்சி; ஆடவன் கைது

செப்பாங் ; ஜூன் 16 – விளையாட்டு துப்பாக்கியை கொண்டு அதிகாலை 3:30 மணியளவில்,

சைபர்ஜெயாவில் உள்ள ஒரு கடையில் கொள்ளையடித்து சென்றதாக நம்பப்படும் ஆடவனை போலீஸ் கைதுச் செய்துள்ளனர்.

வாடிக்கையாளர் போல் கடையினுள் நுழைந்து , அக்கடை ஊழியரை மிரட்டி ரொக்க பணம் 900 ரிங்கிட்டை கொள்ளையடித்து சென்றதாக செப்பாங் மாவட்ட காவல் துறை அதிகாரி துணை கமிஷனர் Wan Kamarul Azran Wan Yusoff தெரிவித்துள்ளார்.

அதனை தொடர்ந்து சைபர்ஜெயா செப்பாங்கில் போலீஸ் நடத்திய சிறப்பு சோதனை நடவடிக்கையில் உள்நாட்டை சேர்ந்த இரு ஆடவரும், வெளிநாட்டை சேர்ந்த ஒரு ஆணுடன் சேர்ந்து உள்நாட்டு பெண் ஒருவரையும் கைது செய்துள்ளனர்.

கைதுச் செய்யப்பட்ட அப்பெண் 22 வயதிலிருந்து 35 வயதுக்கு உட்பட்டவர்.

சோதனை முடிவில் போலீஸ் ஒரு விளையாட்டு துப்பாக்கி , மற்றும் ரப்பர் தோட்டாக்களையும் அவர்கள் பயணித்த காரிலிருந்து கைப்பற்றியுள்ளது.

 Tags
guna pistol

kedai serbaneka

kes samun

mainan tumpas


காரும் பிக் அப் வாகனமும் மோதிக்கொண்ட விபத்தில் 3வது சிறுவன் மரணம்; 9 பேர் காயம்

கோத்தா கினபாலு, செப் 12 – சபாவில் Semporna வில் ஒரு காரும் பிக் அப் டிரக்கும்  மோதிக்கொண்ட விபத்தில் காரிலிருந்த மூன்று வயது சிறுவன் இறந்தான். சாவிட் கினாபாலுவுக்கு அருகே ஜாலான் செம்பொர்னா – தாவாவ்விற்கு அருகே நிகழ்ந்த விபத்தில் பாதிக்கப்பட்ட 10 பேரில் இறந்த முகமட் ராயிப் யூசுப்பும் ஒருவன் என தீயணைப்பு மற்றும் மீட்புத்துறை அறிவித்தது. அச்சிறுவனுடன் இரண்டு பெண்களும் மற்றொரு பையனும் காரில பயணம் செய்தனர். பிக் அப் வாகனத்தில் ஒரு ஆடவர், மூன்று பெண்கள் மற்றும் ஒரு பையனும் இருந்ததாக கூறப்பட்டது. விபத்து நிகழ்ந்த இடத்திலேயே சிறுவன் மரணம் அடைந்ததை மருத்துவ அதிகாரிகள் உறுதிப்படுத்தினர். அவ்விபத்தில் காயம் அடைந்த மற்ற அனைவரும் வெளிநோயாளியாக சிகிச்சைப் பெற்றதாக தீயைணப்புத்துறையின் பேச்சாளர் ஒருவர் தெரிவித்தார்.

 Tags
accident near Semporna

Nine injured

Three-year-old boy dies


சிறைத்துறையின் அனுமதியோடு  HKL மருத்துவமனையில்  நஜீப் சிகிச்சை பெற்றார்

கோலாலம்பூர், மார்ச் 22 – HKL கோலாலம்பூர் பொது மருத்துவமனையில் மருத்துவ சிகிச்சையை மேற்கொள்வதற்கு முன்னாள் பிரதமர் டத்தோஸ்ரீ நஜீப் ரசாக்கிற்கு சிறைத்துறை அனுமதி வழங்கியதை உள்துறை அமைச்சர் டத்தோஸ்ரீ Saifuddin Nasution Ismail இன்று உறுதிப்படுத்தினார். சிகிக்சைக்காக குறிப்பிட்ட சில காலத்திற்கு நஜீப் விடுவிக்கப்பட்டதாகவும் அவர் தெரிவித்தார். இது வழக்கமான கோரிக்கைத்தான் . சிகிக்சைக்காக நஜீப் மருத்துவமனைக்கு கொண்டுச் செல்லப்பட்டதாக சிறைத்துறையின் தலைமை இயக்குனர் தம்மிடம் தெரிவித்தாகவும் Saifuddin குறிப்பிட்டார். அனைத்து கைதிகளும் மருத்துவ சிகிச்சையை மேற்கொள்வதற்கான உரிமையை கொண்டிருப்பதாகவும் அவர் கூறினார்.

 Tags
approval

HKL

says Saifuddin

with prison Dept


வணக்கம் மலேசியா பார்வையாளர் எண்ணிக்கையில் மேலும் ஒரு மைல்கல்; 820,000 சப்ஸ்கிரைபர்ஸ்களுடன் முதன்மை செய்தித் தளம்

கோலாலம்பூர், செப் 27 –மலேசியாவின் முதன்மை தமிழ்ச் செய்தி நிறுவனமான வணக்கம் மலேசியா, மக்கள் மத்தியில் பெரும் வரவேற்பைப் பெற்று தனது பார்வையாளர்களின் எண்ணிக்கை தொடர்ந்து அதிகரித்து வரும் நிலையில் இன்று டிக் டோக்கின் சப்ஸ்கிரைபர்ஸ் எண்ணிக்கை 3 லட்சத்தை எட்டியது.

14.7 மில்லியன் லைக்ஸை தனது டிக் டோக் பக்கத்திற்கு பெற்றிருக்கும் வணக்கம் மலேசியா, தனது காணொளிகளுக்கு மாதத்திற்கு மொத்தமாக 30 மில்லியனுக்கும் மேற்பட்ட பார்வைகளைப் பெறுகிறது என்பது குறிப்பிடத்தக்கது.

அதே சமயத்தில், முகநூல், யூடியூப், டிக் டோக், இன்ஸ்தாகிராம் என சமுக ஊடகங்கள் வழி மொத்தமாக 8 லட்சத்து இருபதாயிரத்திற்கும் மேற்பட்ட சப்ஸ்கிரைபர்ஸ்களைப் பெற்று நாட்டின் முதன்மை தமிழ்ச் செய்தி ஊடகமாக திகழ்கிறது.

இந்த பெரும் ஆதரவைக் கொடுக்கும் அனைத்து பார்வையாளர்கள் மற்றும் வாசகர்களுக்கும் தனது நன்றியை வணக்கம் மலேசியா நிர்வாகம் தெரிவித்துக் கொள்கிறது.

 Tags
Another milestone in the number of followers to Vanakkam Malaysia

The premier news site with over 820000 subscribers


இந்திய சமூகத்தை அரசாங்கம்  ஒரம்கட்டுகிறதா ? பி.கே.ஆர்  உதவித் தலைவர் செனட்டர் கந்தசாமி மறுப்பு

கோலாலம்பூர், ஆக 9 – இன்றைய அரசாங்கம் இந்நாட்டிலுள்ள இந்திய சமூகத்தினரை ஓரங்கட்டுகிறது என்ற அனுமானத்தை பி.கே.ஆர் கட்சியின் உதவித் தலைவரான செனட்டர் சரஸ்வதி கந்தசாமி மறுத்திருக்கிறார். மாறாக தங்களது வாழ்க்கைத் தரத்தை மேம்படுத்துவதற்காக அரசாங்கம் வழங்கியிருக்கும் பல்வேறு வாய்ப்புக்களை இந்திய சமூகம் பயன்படுத்திக்கொள்ள வேண்டுமென தொழில்முனைவர் மற்றும் கூட்டுறவு துணையமைச்சருமான சரஸ்வதி கேட்டுக்கொண்டார். இந்திய வாக்காளர்களிடம் வாக்குகளை திரட்டுவதற்கான சிந்தனைகள் பெரிக்காத்தான் நேசனலிடம் காய்ந்து விட்டதால் இப்போது மாநில தேர்தலை இந்திய வாக்காளர்கள் புறக்கணிக்க வேண்டும் என அவர்கள் கோரிக்கை விடுத்து வருவதோடு இந்திய சமூகத்தை கூட்டரசு அரசாங்கம் புறக்கணித்து வருவதாக எதிர்க்கட்சியினர் கூறிவருகின்றனர் என சரஸ்வதி சுட்டிக்காட்டினார்.

இந்திய வாக்காளர்களிடையே குழப்பத்தை ஏற்படுத்துவதற்காக எதிர்க்கட்சியினர் மேற்கொண்டுவரும் மலிவான அரசியல் குற்றச்சாட்டு இதுவாகும் என அவர் தெரிவித்தார். பிரதமர் டத்தோஸ்ரீ அன்வார் இப்ராஹிமை இந்திய வாக்காளர்கள் வலுவாக ஆதரிக்கின்றனர் என தாம் நம்புவதோடு மாநில தேர்தலில் பக்காத்தான் ஹராப்பான்- தேசிய முன்னணிக்கான இந்திய சமூகத்தின் ஆதரவும் அதிகரித்திருபபதாகவும் அவர் கூறினார்.

 Tags
nafi kerajaan sisih masyarakat India

Naib presiden PKR


பொதுச் சேவை குறித்த கூற்று ; ராமசாமியைத்  தற்காத்த ஹசான் காரிம்

கோலாலம்பூர், பிப் 13 – பொதுச் சேவை துறை தொடர்பான தமது கூற்றுக்காக, பினாங்கு துணை முதலமைச்ச்சர் பி. ராமசாமி நீக்கப்பட வேண்டுமென குரல்கள் எழுந்துள்ள நிலையில், Pasir Gudang நாடாளுமன்ற உறுப்பினர் Hassam Karim, அவரைத் தற்காத்து பேசியிருக்கின்றார்.

மலாய்க்காரர்கள் ஆதிக்கம் செலுத்தும் பொதுச் சேவை துறை மறுசீரமைக்கப்பட வேண்டுமெனும் ராமாசாமியின் கூற்றினால் , ஒரு மலாய்க்காரராக தாம் எந்தவகையிலும் அச்சம் கொள்ளவில்லை.

அதோடு ராமாசாமி கூறியது உண்மையே. 12 லட்சம் பேர் கொண்ட பொதுச் சேவை துறையில் 90 விழுக்காட்டினர் மலாய்க்காரர்கள். அத்துறையில் அவர்களின் ஆதிக்கம் பெரியதே.

எனினும், இதுவல்ல பிரச்சனை. இந்த விவகாரத்தில் இனவாதத்தோடு ராமசாமி நடந்து கொள்ளவில்லை.

மலேசியர்கள் மத்தியில் பொதுச் சேவை துறை நியாயமானதாகவும் , சமச்சீரானதாகவும் காணப்பட வேண்டுமென்பதற்காகவே, அத்துறை சீரமைக்கப்பட வேண்டுமென அந்த துணைமுதலமைச்சர் கேட்டுக் கொண்டிருந்தார்.

அதோடு, மலாய்க்காரர் அல்லாதவர்களுக்காக ராமசாமி குரல் எழுப்பியிருந்தால், அது மதிக்கப்பட வேண்டுமெனவும், PKR கட்சியைச் சேரந்த Hassam Karim கூறியுள்ளார்.

 Tags
amid calls for sacking over

civil service remarks

defends

Hassan

ramasamy


செமினி, ஜூன் 29 – எதிர்வரும் ஜூலை மாதத்தில் உள்நாட்டு அரிசியின் விலை உயராது என்பதோடு அந்த அரிசிக்கு பற்றாக்குறையும் ஏற்படாது . அதோடு உள்நாட்டு அரிசியின் உச்சவரம்பு விலை ஒரு கிலோவுக்கு தொடர்ந்து 2 ரிங்கிட் 60 சென்னான நிலைநாட்டப்படும் என விவசாய மற்றும் உணவு பாதுகாப்பு துணையமைச்சர் Chan Foong Hin தெரிவித்தார். உள்நாட்டில் விநியோகிப்பதற்கு அரிசி போதுமான நிலையில் இருப்பதை அமைச்சு உறுதிப்படுத்தும் என்பதோடு பற்றாக்குறை ஏற்படும் வாய்ப்பே இல்லையென அவர் கூறினார். உச்ச வரம்பு விலையை விட அதிக விலையில் கடைகளில் அரிசி விற்கப்பட்டால் இது குறித்து புகார் செய்யும்படி Chan Foong Hin பயனீட்டாளர்களை கேட்டுக்கொண்டார்.

 Tags
hike of local rice

in july

No price

no rice shortage too


ஏழைகள், நடுத்தர வருமானம் பெறுவோரின் சிரமத்தைக் குறைப்பதை 2024 பட்ஜெட் உறுதிப்படுத்தும் – அன்வார்

கோலாலம்பூர், அக் 11 – 2024-ஆம் ஆண்டுக்கான வரவு செலவு திட்டம் ஏழைகள் மற்றும் M40 நடுத்தர வருமானம் பெறும் மக்களின் சுமைகளைக் குறைக்கும் வகையில் அமைய அரசாங்கம் தன்னால் முடிந்த அனைத்தையும் செய்யும் என்று பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார்.

அதே வேளையில் அரசாங்கத்தின் உதவித் தொகை சீராக்கப்படுவதற்கும் கவனம் செலுத்தப்படும் என அவர் கூறினார். இந்த ஆண்டு அரசாங்கத்தின் உதவித் தொகைக்கு மொத்தம் 81 பில்லியன் ரிங்கிட்டிற்கும் அதிகமாக செலவாகும் என எதிர்பார்க்கப்படுகிறது. உணவு இறக்குமதி பொருட்களுக்கான செலவு அதிகரிப்பும் இதற்கு மற்றொரு காரணம் என தமது முகநூலில் அன்வார் பதிவிட்டுள்ளார்.

அரசாங்கத்தின் சுமைகளைக் குறைக்க ஒரு புதிய கொள்கை உருவாக்கப்படுகிறது. குறிப்பாக, உதவித் தொகைக்கான மானியங்களை ஆராய்ந்து சீர்ப்படுத்தி ஒதுக்குவதன் மூலம் , பணக்காரர்கள் தொடர்ந்து மானியங்களை அனுபவிப்பதை விட, உண்மையிலேயே தேவைப்படுவோருக்கு மட்டுமே உதவுவதை உறுதிப்படுத்த முடியும் என அவர் தெரிவித்தார்.

 Tags
balance

Budget

helping

PM

rakyat

rationalising

subsidies

will


கொடூரமாக கொலை செய்யப்பட்ட மாடல் ; குளிர் சாதனப் பெட்டியில் உடலின் பாகங்கள்

ஹங் காங், பிப் 25 – ஹங் காங்-கில் மாடல் ஒருவர் காணாமல் போன சின தினங்களில் , துண்டாக்கப்பட்ட அவரது உடல் பாகங்களை போலீசார் குளிர் சாதனப் பெட்டியில் இருந்து கண்டெடுத்தனர்.

அந்த பயங்கர கொலை சம்பவம் தொடர்பில் போலீசார், தலைமறைவாகியிருக்கும் அவரது முன்னாள் கணவரை தீவிரமாக தேடி வருகின்றனர். இந்நிலையில், அந்த முன்னாள் கணவரின் பெற்றோரையும், சகோதரனையும் போலீசார் கைது செய்துள்ளனர் .

28 வயதான Abby Choi எனப்படும் அந்த மாடல் அழகிக்கும், அவரது முன்னாள் கணவருக்கும் , பல மில்லியன் பணத்தை உட்படுத்திய பொருளாதார பிணக்கு இருந்ததாக போலீசார் நம்புகின்றனர்.

இவ்வேளையில், அந்த மாடல் திட்டமிட்டு கொலை செய்யப்பட்டதாக நம்பும் போலீசார், முன்னாள் கணவரின் தந்தை வாடகைக்கு எடுத்திருந்த வீட்டில் இருந்து, அந்த மாடல் அழகியின் உடல் பாகங்களை கண்டெடுத்தனர். குளிர்சாதனப் பெட்டியில் இரு கால்கள் இருந்த நிலையில் அப்பெண்ணின் சில உடல் பாகங்கள் சமைக்கப்பட்டதாகவும் நம்பப்படுகிறது .

மேலும் , அந்த வீட்டிலிருந்து அந்த பெண்ணை கொலை செய்து உடலை துண்டு துண்டாக வெட்ட பயன்படுத்தப்பட்ட ரம்பம், இறைச்சியை அரைக்கும் கருவி போன்ற சாதனங்களையும் கைப்பற்றினர் .

 Tags
Hong Kong

model

murder

police investigate killing


ஏழ்மையை  துடைத்தொழிப்பதில் Ekasih   திட்டதில்  தீவிர முனைப்பு  காட்ட வேண்டும்  – குலசேகரன்

கோலாலம்பூர், மார்ச் 12 – மலேசியர்களின் வறிய நிலை தரவுகளை சேகரிப்பதற்காகவும் அதேவேளையில் ஏழ்மையை துடைத்தொழிப்பதற்காகவும் அரசாங்கத்தினால் உருவாக்கப்பட்டுள்ள Ekasih திட்டத்தை மக்களுக்கு தெரிவிப்பதில் தீவிர முனைப்பு காட்ட வேண்டும் என ஈப்போ பாராட் நாடாளுமன்ற உறுப்பினர் எம். குலசேகரன் கேட்டுக்கொண்டுள்ளார். ஏழ்மை திட்டங்கள் அமுலாக்கத்தை கண்காணிப்பதற்காகவும், உதவி திட்டங்கள் மற்றும் அதனை அமல்பத்துவதற்காகவும் தேசிய நிலையில் வறிய ஏழைகளின் விவரங்களை அல்லது தரவுகளை திரட்டும் நோக்கத்தை Ekasih கொண்டுள்ளது. இந்த தரவுகளின் மூலம் Mykasih, Rahmah ரொக்க உதவித் திட்டம் , I Suri யில் இ.பி.எப்பில் 480 ரிங்கிட் ஊக்குவிப்பு நிதி, உட்பட 9 வகை உதவித் திட்டங்களை பெறமுடியும். எனவே இத்திட்டத்தில் தகுதிபெறுவோர் குறித்து விழிப்புணர்வு மேலும் விரிவு படுத்த வேண்டுமென குலசேகரன் கேட்டுக்கொண்டார்.

Ekasih திட்டம் தொடர்பாக பலர் இன்னும் அறிந்திருக்காத நிலையில் இது குறித்த விவரங்களை பொதுமக்களுக்கு குறிப்பாக வரிய ஏழ்மையில் உள்ளவர்களுக்கு தெரிவிக்க வேண்டும் என அவர் கேட்டுக்கொண்டார். இந்த திட்டம் தொடர்பாக ஈப்போவிலுள்ள தமது சேவை நிலையத்தில் பிரதமர் துறையின் அமலாக்க ஒருங்கிணைப்பு பிரிவின் பேரா மாநில அதிகாரி Khairul விளக்கம் அளிக்கும் நிகழ்சியை ஏற்பாடு செய்தபோது குலசேகரன் இதனை தெரிவித்தார்.

 Tags
by the government

further intensified

should be

The EKasih program


உணவகங்களில் வெளிநாட்டு  தொழிலாளர்களின் பற்றாக்குறை  பிரச்னைக்கு தீர்வு  மனித வள அமைச்சருக்கு Presma  நன்றி

கோலாலம்பூர், பிப் 10 – உணவகங்களில் வெளிநாட்டு தொழிலாளர்களின் பற்றாக்குறை பிரச்சனைக்கு தீர்வு கண்ட மனிதவள அமைச்சர் வி.சிவகுமாருக்கு Presma எனப்படும் மலேசிய இந்திய முஸ்லிம் உணவக உரிமையாளர் சங்கத்தின் தலைவர் மற்றும் அதன் நிர்வாகக் குழு உறுப்பினர்கள் தங்களது நன்றியையும் பாராட்டையும் தெரிவித்துக் கொண்டனர். வெளிநாட்டு தொழிலாளர்களின் அனுமதிக்கான நடைமுறையில் கடந்த ஜனவரி மாதம் அறிவிக்கப்பட்ட தளர்வினால் உணவகங்களில் ஏற்பட்டிருந்த தொழிலாளர்கள் பற்றாக்குறை பிரச்னைக்கு தீர்வு காணப்பட்டதால் பெரும்பாலான உணவக உரிமையாளர்கள் நன்மை அடைந்துள்ளனர்.

வெளிநாட்டு தொழிலாளர்களுக்கான விண்ணப்பங்களின் அனுமதி மூன்று நாட்களுக்குள் அங்கீகரிக்கப்படும் என்ற தளர்வினால் தயாரிப்பு தொழில்துறை, விவசாயம், தோட்ட தொழில்துறை, கட்டுமானம் மற்றும் உணவகத்திற்கான சேவைத்துறை ஆகிய 5 முக்கிய துறைககளில் வெளிநாட்டு தொழிலாளர்களுக்கான அனுமதி இப்போது மூன்று நாட்களுக்குள் பரிசீலிக்கப்படுகிறது. நேற்று மனித வள அமைச்சர் வி.சிவக்குமாருடன் நடத்தப்பட்ட சந்திப்பில் உணவக தொழில்துறைக்கு பாதிப்பு ஏற்படுத்திய இதர விவகாரங்கள் குறித்தும் அவரது கவனத்திற்கு Presma வின் முக்கிய அதிகாரிகள் கொண்டு வந்தனர்.

 Tags
Exco members of

expressed their

highest gratitude

HR Minister YB V. Sivakumar

Presma

The President


சனுசி  சொந்த  பாதுகாவலர்களை கொண்டுள்ளார் ஐ.ஜி.பி தகவல்

கோலாலம்பூர், ஆக 8 – தம்மை பாதுகாத்துக் கொள்வதற்காக போலீஸ் படையிலிருந்து தனிப்பட்ட மெய்க்காவலர்களை Sanusi Nor கொண்டிருப்பதாக தேசிய போலீஸ் படைத் தலைவரான ஐ.ஜி.பி Razarudin Husain தெரிவித்தார். பாதுகாப்பு காரணங்களுக்காக கெடா பராமரிப்பு அரசாங்கததின் மந்திரிபெசார் Sanusi தேர்தல் பரப்புரை நிகழ்வில கலந்துகொள்ளவில்லை என்று வெளியான தகவல் குறித்து ஐ.ஜி.பி கருத்துரைத்தார். Sanusi க்கு மிரட்டல் இருக்குமானால் அவரது மெய்க்காவலர்கள் கெடா போலீஸ் தலைவர்

Fisol Salleh விடம் தெரிவிக்க வேண்டும் என Razarudin Husain கூறியிருப்பதாக பெர்னாமா செய்தி வெளியிட்டுள்ளது.

 Tags
Sanusi has his own bodyguards

says IGP


நெகிரி செம்பிலானில் மின்சுடலை அமைக்க 1.5 ஏக்கர் நிலத்தை ஒதுக்கியது மாநில அரசு; நெகிரி செம்பிலான் இந்து ஈமச்சடங்கு சங்கத்தின் மாபெரும் வெற்றி!

நெகிரி செம்பிலான், செப் 8 – நெகிரி செம்பிலானில் வாழும் இந்தியர்களுக்கு நேர்த்தியான மின்சுடலை அமைக்க வேண்டும் என்ற நோக்கத்தில் மலேசிய இந்து சங்க நெகிரி செம்பிலான் மாநிலப் பேரவையின் ஆதரவோடு நெகிரி செம்பிலான் இந்து ஈமச்சடங்கு சங்கம் எடுத்த பெரும் முயற்சி தற்போது நல்ல பலனைத் தந்துள்ளது.

இம்முயற்சிக்கு பயனாக நெகிரி செம்பிலான் மாநில அரசு மின்சுடலை அமைக்க சுமார் 1.5 ஏக்கர் நிலத்தை ஒதுக்கி தந்துள்ளது.

நெகிரி செம்பிலானில் ஏறக்குறைய 160,000-க்கும் மேற்பட்ட இந்துக்கள் வாழ்கின்றனர். மாநிலத்தில் ஏறக்குறைய வருடத்திற்கு 800-க்கும் மேற்பட்ட இறப்புகளுக்காக மின்சுடலை பயன்படுத்தப்படுகிறது.

தற்போது சிரம்பானில் மின்சுடலை வசதி இருந்தப்போதிலும் அது முறையாக பராமரிக்கப்படவில்லை என்ற புலம்பல் இருந்து வந்தது.

இந்நிலையில், இவற்றை சரி செய்ய எடுக்கப்பட்ட முயற்சியால் தற்போது மின்சுடலை அமைக்க 1.5 ஏக்கர் நிலம் கிடைத்துள்ளது.

புதிய மின்சுடலை மிக நவீனமான முறையில் மின்சார எரியூட்டியைப் பயன்படுத்தி அமைக்கப்படவுள்ளது.

தற்போது வழக்கத்தில் உள்ள மொத்த செலவுகளை விட மிக குறைந்த செலவில் இங்கு சேவைகள் வழங்கப்படும் என்பதோடு காரியக் குருக்கள் முதல் சடங்குகள் வரை மிக நேர்த்தியாக நடத்தி வைப்பதிலும் கவனம் செலுத்தப்படும் என நெகிரி செம்பிலான் இந்து ஈமச்சடங்கு சங்கம் கூறியுள்ளது.

மேலும், சமூகக் கல்வி திட்டமாக ‘இந்து இறப்புகள்’ பற்றி மக்கள் புரிந்து கொள்ளும் வகையில் கற்பித்தலும் நடைப்பெறவுள்ளதாகவும் இறப்பு மற்றும் தகனச் செலவைத் தயார்ப்படுத்த சிரமப்படும் இந்துக்களுக்கு உதவ இங்கு கிடைக்கப்பெறும் வருமானம் பயன்படுத்தப்படும் என்றும் இச்சங்கம் குறிப்பிட்டிருக்கிறது.

இவ்வேளையில், இம்முயற்சிக்குப் பெரும் உறுதுணையாக இருந்த நெகிரி செம்பிலான் மாநில ஆட்சிக்குழு உறுப்பினர் சு.வீரப்பன் அவர்களுக்கும் லோபாக் சட்டமன்ற உறுப்பினர் சியு சே யோங் அவர்களுக்கும் இச்சங்கம் நன்றியினைத் தெரிவித்துக் கொண்டது.

 Tags
allocated 1.5 acres of land to set up a power plant

Negeri Sembilan

The state government


பிற மத சடங்குகளில் முஸ்லீம்கள் கலந்து கொள்ளத் தடை ;ஜோகூர் சுல்தான் இணக்கம்

ஜோகூர் பாரு,பிப் 2 – பிற மத சடங்குகளில், முஸ்லீம்கள் கலந்து கொள்வதற்கு தடை செய்யும் உத்தரவுக்கு, ஜோகூர் சுல்தான் Sultan Ibrahim Ibni Almarhum Sultan Iskandar இணக்கம் தெரிவித்திருக்கின்றார்.

ஜோகூர் சுல்தான் அந்த இணக்கத்தை தந்திருப்பதாக, மாநில சமய விவகார செயற்குழுவின் தலைவர் Mohd Fared Mohd Khalid தெரிவித்தார்.

அந்த உத்தரவின் படி, முஸ்லீம்கள், வழிபாட்டுத் தளங்கள் உட்பட இதர இடங்களில் மேற்கொள்ளப்படும் முஸ்லீம் அல்லாதவர்களின் சடங்குகளில் கலந்து கொள்ள தடை விதிக்கப்படுகிறது.

எனினும், முஸ்லீம்கள் , பிற இனத்தவர் நடத்தும் பொது உபசரிப்புகள் போன்ற நிகழ்ச்சிகளில் கலந்து கொள்ளலாம். ஆனால், சமய நம்பிக்கையுடன் தொடர்புடைய சடங்குகளில் பங்குபெறக் கூடாது.

அதோடு அந்த தடையின்படி, நிகழ்ச்சிகளை ஏற்பாடு செய்யும் முஸ்லீம் அல்லாதவர்கள் , கூட்டரசு மதமாகவும், ஜோகூர் மாநிலத்தின் அதிகாரப்பூர்வ மதமாகவும் விளங்கும் இஸ்லாம் மதத்திற்கு ஏற்ப, முஸ்லீம்களின் உணர்வுகளை மதித்து நடந்துக் கொள்ள வேண்டுமெனவும் குறிப்பிடப்பட்டுள்ளது.

 Tags
consents to fatwa forbidding Muslims

from taking part in

johor sultan

rituals of other faiths


பூனை தூக்கிலிடப்பட்டு கொலை ; விலங்கு நல அமைப்பு சாடல்

உலு லங்காட், ஜூ 5 – சிலாங்கூர், உலு லாங்காட்டில், பூனையை தூக்கிலிட்டு கொடூரமாக கொன்று, வீட்டின் ஜன்னல் கம்பியில் தொங்கவிட்டிருந்த நபரை, மலேசிய விலங்குகள் நல அமைப்பு கடுமையாக சாடியிருக்கிறது.

சம்பந்தப்பட்ட வீடமைப்பு பகுதியில் வசிக்கும் அந்நிய நாட்டவர்களில் யாரேனும்தான் அந்த கொடூர செயலை புரிந்திருக்கலாம் என நம்பப்படுவதாக, மலேசிய விலங்குகள் நல அமைப்பின் தலைவர் அரி டெவி (Ari Dwi) தெரிவித்துள்ளார்.

அச்சம்பவம் தொடர்பில் நேற்று போலீஸ் புகார் செய்யப்பட்ட வேளை ; அந்த கொடூரத்தை புரிந்த தரப்புக்கு எதிராக, அதிகாரத்துவ தரப்பினர் கடும் நடவடிக்கை எடுக்க வேண்டுமென அரி கேட்டுக் கொண்டுள்ளார்.

 Tags
Cruel enough

hang

The Cat

to trap


இரு வாகனங்கள் மோதிக்கொண்ட  விபத்தில்  தாயும் மகனும்  உயிரிழந்தனர்

ஈப்போ, ஜன 9 – நேற்றிரவு ஈப்போவில்   Semanggol – லுக்கு அருகே  Telok Rimba  Simpang  Empat – ட்டில்    உணவுப்  பொருட்களை  ஏற்றிச் சென்ற லோரியும்  ஒரு காரும் மோதிக்கொண்ட விபத்தில் அந்த லோரியில் இருந்த   ஒரு தாயும் அவரது மகனும் உயிரிழந்தனர்.  இந்த விபத்தில்  கார் ஓட்டுனர் சொற்ப காயத்தோடு உயிர் தப்பினார்.

விபத்தில் மாண்ட, Satay ஏற்றிச் சென்ற   லோரியை ஓட்டிய   37 வயது Shahren  Ismail   மற்றும் அவரது  64 வயது தாயார்  Zainab Alias ஆகியோரின்  உடல்களை  தீயணைப்பு வீரர்கள்  மீட்டு மருத்துவமனைக்கு அனுப்பி வைத்தனர்.

 Tags
2 died

collision

vehicle


MCIS Life  நிறுவனத்தின்   தலைமை வாடிக்கையாளர் அதிகாரியாக ரகுநாத் மூர்த்தி நியமனம்

கோலாலம்பூர், மார்ச் 5 – MCIS Life காப்புறுதி நிறுவனத்தின் தலைமை வாடிக்கையாளர் அதிகாரியாக, ரகுநாத் மூர்த்தி நியமிக்கப்பட்டிருக்கிறார்.

பக் ஜோ (Pak Joe ) என பிரபலமாக அறியப்படும் ரகுநாத், நிறுவனத்தின் அனைத்து வணிகப் பிரிவுகளின் வருவாய் வளர்ச்சியையும், வாடிக்கையாளர்களின் அனுபவத்தையும் அதிகரிக்கும் முயற்சிகளை முன்னெடுப்பார் என MCIS Life நிறுவனம் தெரிவித்தது.

நிர்வாக- திட்டமிடல் பிரிவுகளில் தாம் கொண்டிருக்கும் பரந்த அனுபவத்தைக் கொண்டு ரகுநாத் , MCIS Life நிறுவனத்தின் நம்கத்தன்மையையும், ஆற்றலையும் மேம்படுத்தக் கூடிய திட்டங்களையும் மேற்பார்வையிடுவார் என அந்நிறுவனம் குறிப்பிட்டது.

 Tags
MCIS life

Ragunath murthy


தான் துப்பாக்கியால் சுடப்பட்டதாக நண்பருக்கு குறுஞ்செய்தி அனுப்பிய பெண் கைது

ஆகஸ்ட் 3 – ஜார்ஜியாவில் இளம்பெண் ஒருவர், தான் துப்பாக்கியால் சுடப்பட்டதாகவும், அவசர உதவி எண்ணை அழைக்க முடியவில்லை எனக்கூறியும் நண்பர் ஒருவருக்கு குறுஞ்செய்தி அனுப்பிய சம்பவம் பரபரப்பை ஏற்படுத்தியது.

சமூக ஊடக குறும்புகளால் ஈர்க்கப்பட்ட அந்த இளம்பெண் அனுப்பிய குறுஞ்செய்திக்கு பின்னர், அவரது நண்பர், போலிஸ் அதிகாரிகளை அழைத்துள்ளார்.

சிறிது நேரத்திற்கு பின்னர் மீண்டும் காவல்துறையை அழைத்த அந்த நண்பர், இது தன் தோழி விளையாட்டாக செய்த குறும்பு எனக்கூறி மன்னிப்பு கேட்டுள்ளார்.

இதனிடையே, அப்பெண்ணை அவரது வீடு வரை சென்று கண்பிடித்த போலீசார், ஒரு சிறிய காயம்கூட இல்லாமல் அவர் பாதுகாப்பாக இருப்பதை உறுதி செய்தனர்.

அப்பெண் செய்த தவற்றுக்காக கைது செய்யப்பட்டு ஒருநாள் முழுவதும் சிறையில் அடைக்கப்பட்ட பின்னர், RM 159,00 ரிங்கிட் அபராதத்துடன் விடுவிக்கப்பட்டார்.

 Tags
Teen texted a friend saying she was shot

US police say. Then she was arrested


திருமணத்திற்கு அடுத்த நாள் பணம், நகைகளை சுருட்டிக் கொண்டு கம்பி நீட்டிய மணப்பெண் ; போலீஸ் வலைவீச்சு

புது டெல்லி, அக்டோபர் 18 – திருமணம் ஆன அடுத்த நாளே, மணமகன் வீட்டிலிருந்து ஒரு லட்சத்து 50 ஆயிரம் ரூபாய் அல்லது எட்டாயிரத்து 535 ரிங்கிட் பணத்தையும், நகைகளையும் திருடிக் கொண்டு கம்பி நீட்டிய பெண் ஒருவரை போலீசார் தேடி வருகின்றனர்.

மணமகனின் தந்தையான அசோக் என்பவர் போலீஸ் புகார் செய்ததை தொடர்ந்து, அந்த பெண் தேடப்படுகிறார்.

தனது நண்பர் ஒருவர் மூலம் அறிமுகமான மஞ்சு என்ற பெண்ணிடம், தமது மகனுக்கு பெண் பார்க்கும்படி அசோக் கூறியுள்ளார்.

அதனை தொடர்ந்து, வசதி குறைந்த குடும்பத்தை சேர்ந்தவர் என கூறி, அசோக்கிற்கு பிரித்தி எனும் அந்த மணப்பெண்ணை மஞ்சு அறிமுகம் செய்து வைத்துள்ளார்.

வரதட்சணை எதுவும் வாங்காமல், பிரித்தியை தனது இளைய மகனுக்கு திருமணம் செய்து வைத்து அசோக் வீட்டிற்கு அழைத்து சென்றுள்ளார்.

எனினும், மறுநாள் காலை எழுந்த போது, அசோக்கிற்கும் அவரது குடும்பத்தாருக்கும், மணமகள் ரொக்கம் மற்றும் நகைகளுடன் கம்பி நீட்டி விட்ட அதிர்ச்சி செய்தி மட்டுமே காத்திருந்தது.

அச்சம்பவம் தொடர்பில் வழக்கு பதிவுச் செய்துள்ள போலீசார், பிரித்தி, மஞ்சு உட்பட மேலும் ஒரு சந்தேக நபரையும் தேடி வருகின்றனர்.

 Tags
barang kemas

Menantu larikan wang

sehari selepas berkahwin


ஆறு மாநிலங்களில்  முன்கூட்டியே வாக்களிக்கும்  நடவடிக்கையில்  நேற்று  96 விழுக்காட்டினர்  வாக்களித்தனர்

கோலாலம்பூர் , ஆக 9 – பொது நடவடிக்கை பிரிவின் உறுப்பினர்கள் மற்றும் அவர்களது துணைவியார்கள் உட்பட ராணுவம் மற்றும் போலீஸ் அதிகாரிகளில் 72,554 பேர் ஆறு மாநில தேர்தல்களில் நேற்று முன்கூட்டியே வாக்களித்தனர். கெடாவில் 96.02 விழுக்காட்டினரும் , கிளந்தானில் 93.90 விழுக்காட்டினரும் , திரெங்கானுவில் 95.91விழுக்காட்டினரும் பினாங்கில் 95.01 விழுக்காட்டினரும் , சிலாங்கூரில் 95.87 விழுக்காட்டினரும் நெகிரி செம்பிலானில் 94.05 விழுக்காட்டினரும் முன்கூட்டியே வாக்களித்திருப்பதாக தேர்தல் ஆணையத்தின் செயலாளர் டத்தோ Ikmairudin Ishak தெரிவித்தார். இதனிடையே Kuala Trengganu நாடாளுமன்ற தொகுதிக்கான இடைத்தேர்தலில் நேற்று 1,286 பேர் முன்கூட்டியே வாக்களித்திருப்பதாகவும் அவர் கூறினார்.

 Tags
Says EC

state polls

up to 96% turnout for early voting


தீப்பிடித்த  வீட்டிலிருந்து  இரு சிறுவர்களை  பாதுகாவலர்   காப்பாற்றினார்.

கோலாசிலாங்கூர், ஜன 20 – தீப்பிடித்த வீட்டில் தனியாக சிக்கிக்கொண்டு உயிருக்குப் போராடிக்கொண்டிருந்த இரு சிறுவர்களை பாதுகாவலர் ஒருவர் மீட்டார். கோலாலசிலாங்கூர் , பண்டார் Puncak Alam மிலுள்ள ஒரு அடுக்ககத்தின் முதல் மாடியிலுள்ள உள்ள ஒரு வீட்டில் நேற்றிரவு 11.30 மணியளவில் நிகழ்ந்த அந்த தீவிபத்தின்போது ஏழு மற்றும் மற்றும் 8 வயதுடைய அந்த சிறுவர்கள் காப்பாற்றப்பட்டனர். சம்பவத்தின்போது அந்த சிறுவர்களின் பெற்றோர் பந்திங்கிற்கு சென்றிருந்ததாகவும் திடீரென அவ்வீட்டின் அறையிலிருந்த சத்தம் வந்ததைத் தொடரந்து அண்டை வீட்டுக்காரரர் ஒருவர் உடனயாக அங்குள்ள பாதுகாவலரை அழைத்துள்ளார். தீயணைப்பு படையினர் வருவதற்குள் அவ்வீட்டின் வரவேற்பறையிலிருந்த அந்த சிறுவர்களை பாதுகாவலர் மீட்டதாக சிலாங்கூர் தீயணைப்பு படையின் இயக்குனர் டத்தோ Norazam Khamis தெரிவித்தார்.

 Tags
by security guards

Two children

who almost fell were saved


மலாய்க்காரர்கள்  அல்லாதார்  தொடர்பில்  மகாதீரின் உரை வெறுப்புணர்வை தூண்டுகிறது  சார்ல்ஸ்  சாடினார்

கோலாலம்பூர், ஜூன் 30 – மலாய்க்காரர் அல்லாதார் தொடர்பில் அண்மையில் மகாதீர் ஆற்றியிருக்கும் உரை வெறுப்புணர்வை தூண்டுவதாக இருப்பது குறித்து கிள்ளான் முன்னாள் நாடாளுமன்ற உறுப்பினரான DAP யைச் சேர்ந்த சார்ல்ஸ் சந்தியாகோ சாடியிருக்கிறார். மலேசியாவின் உரிமை மற்றும் அதன் பெயரை மலாய்க்காரர்கள் அல்லாதார் மாற்ற விரும்புவதாக பொய்யான தகவலை மகாதீர் கூறியிருப்பதாக சார்ல்ஸ் சந்தியாகோ தெரிவித்தார். அவரது இந்த உரை மோசமான பாதிப்பை ஏற்படுத்தக்கூடியதாக உள்ளது. மலாய்க்காரர்கள் உட்பட இந்தியர், சீனர் என அனைத்து சமூகத்தினரும் இணைந்து நாட்டை மேம்படுத்தியுள்ளனர் என்பதை மறுக்க முடியாது. மலாய்க்காரர்களை அங்கீகரிப்பதற்கு மலாய்க்காரர்கள் அல்லாதார் மறுத்து வருவதாக மகாதீர் கூறியிருப்பது அபத்தமான ஒன்று என சார்ல்ஸ் சந்தியாகோ வணக்கம் மலேசியாவிடம் தெரிவித்தார்.

 Tags
.latest non malay claim

Dr M

is hate speech

says Santiago


ஈப்போவில்    விசாக தின  வழிபாட்டில்  திரளானோர்  பங்கேற்பு

ஈப்போ, மே 4- விசாக தினத்தை முன்னிட்டு ஈப்போ ஜாலான் கோலாகங்சாரில் உள்ள பௌத்த ஆலயத்தில்   சிறப்பு ஆராதனையுடன் நடைபெற்ற வழிபாட்டில் நூற்றுக்காணக்கான பக்தர்கள் கலந்துக்கொண்டனர். கோவிட்  தொற்று பரவல் காரணத்தால் கடந்த ஆண்டு மார்ச் 18 ஆம்தேதி மூடப்பட்ட அந்த ஆலயம் இந்த ஆண்டு ஏப்ரல் 30 ஆம் தேதிதான் மீண்டும் திறக்கப்பட்டதாக  அந்த ஆலயத்தின் தலைவர் வில்லியம் டான் தெரிவித்தார். வரலாற்று பூர்வமான இந்த ஆலயத்தில்  இந்த ஆண்டு வழக்கத்திற்கு மாறாக பெரும்  திரளான பக்தர்கள் திரண்டனர்.

அந்த ஆலயம் கடந்த 40 ஆண்டுகளுக்கு  முன்பு நிர்மாணிக்கப்பட்டது. கடந்த 1962 ஆண்டு தாய்லாந்து மன்னர்  அதிகாரப்பூர்வமாக அந்த ஆலயத்தை திறந்து வைத்தார்.

இந்தியர்கள் அதிகமாக வருகை புரியும் ஆலயமாகவும் இது விளங்குவதாக வில்லியம் டான் கூறினார். பக்தர்கள் அகர் பத்தி ஏற்றி வைத்தும் , விளக்குகள் ஏற்றியும் வழிபாடுகள் செய்தனர்.


தொழிற்நுட்பக்  கோளாறினால்   கே.எல் .ஐ.ஏ  விமான  நிலையத்தில் விமானங்கள்  தாமதாக  புறப்பட்டன

கோலாலம்பூர், ஆக 11 – தொழிற்நுப் கோளாறு காரணமாக கே.எல்.ஐ.ஏ விமான நிலையத்தில் விமானங்கள் புறப்படுவது ஒரு மணி நேரத்திற்கும் அதிகமாக தாமதமாகியது. பிற்பகல் மணி 1.45 க்கு ஏற்பட்ட அந்த தொழிற்நுட்ப பிரச்சனைக்கு பிற்பகல் மணி 2.38 அளவில்தான் தீர்வு காணப்பட்டதாக கூறப்பட்டது. இந்த விவகாரம் குறித்து விரைவில் அறிக்கை ஒன்று வெளியிடப்படும் என மலேசிய சிவில் விமான வாரியம் தெரிவித்தது.

 Tags
at klia

Flight depatures

for an hour due

to techical issue


ஏழு ஆண்டு  சர்ச்சைக்கு  முற்றுப்புள்ளி   குனோங் ராப்பாட்  தமிழ்ப்பள்ளிக்கான  சாவி ஒப்படைப்பு

ஈப்போ , பிப் 3 -ஏழு ஆண்டு காலம் இழுபறியாக இருந்து வந்த 70 லட்சம் ரிங்கிட் செலவில் கட்டப்பட்ட குனோங் ராப்பாட் தமிழ்ப் பள்ளிக்கான சாவியை இன்று கல்வி அமைச்சு ஒப்படைத்ததைத் தொடர்ந்து அப்பள்ளியின் சர்சைக்கு ஒரு முடிவு காணப்பட்டது. இதன்வழி அந்தப் பள்ளியின் திறப்பு விழா விரைவில் நடைபெறும் என்பதோடு பழைய பள்ளியில் பயின்றுவரும் 127 மாணவர்களும் விரைவில் புதிய கட்டடத்தில் பயிலும் வாய்ப்பு ஏற்பட்டுள்ளது. கல்வி அமைச்சின் மேம்பாட்டுப் பிரிவின் செயலாளர் டத்தோ Masyati abang Ibrahim புதிய பள்ளிக் கட்டிடத்தின் சாவியை பள்ளி நிர்வாகத்திடம் ஒப்படைத்தார். மிகவும் நவீன வசதியோடு கட்டப்பட்ட இப்பள்ளி குனோங் ராப்பாட் வட்டாரத்தில் சிறந்த பள்ளியாக திகழும் என அவர் தெரிவித்தார்.

புதிய கட்டிடம் இப்போது பள்ளியின் கட்டுப்பாட்டிற்கு வந்துவிட்டதால் பள்ளியை அதிகாரப்பூர்வமாக திறப்பதற்கான ஏற்பாடுகள் செய்யப்படும் என பள்ளி வாரியத் தலைவரான வழக்கறிஞர் வ. இளங்கோ தெரிவித்தார். இந்த பள்ளியில் பாலர் பள்ளியும் விரைவில் திறக்கப்படும் என அவர் கூறினார். குனோங் ரப்பாட்டில் பிரதான அம்பாங் சாலையில் கட்டப்பட்டுள்ள இந்த புதிய பள்ளிக்கு பிள்ளைகளை அனுப்பி ஆதரவு அளிக்கும்படி பள்ளியின் தலைமையாசிரியை சு. மாரியம்மாள் கேட்டுக்கொண்டார். கடந்த ஏழு ஆண்டுகளுக்கு முன்பு நிர்மாணிக்கபட்ட குனோங் ராப்பாட் தமிழப்பள்ளியின் கட்டுமாணப்பணி நிறைவு பெற்று இன்று சாவி வழங்கப்பட்ட நிகழ்வு இவ்வாட்டாரத்திலுள்ள இந்திய சமூகத்தினருக்கு மகிழ்ச்சியை ஏற்படுத்தியுள்ளதாக பெற்றோர் ஆசிரியர் சங்கத் தலைவரான உமா சங்கரி காளியப்பன் கூறினார்.

 Tags
Gunong Rapat tamil school

very soon

will be open


‘இது என் ‘ஏரியா’ ;  அடாவடியாக நடந்து கொண்ட ஆடவனால் புக்கிட் கெபாயாங் வியாபாரிகள் அச்சம்

நெகிரி செம்பிலான், சிரம்பான், புக்கிட் கெபாயாங்கிலுள்ள, கடைகளில் வைக்கப்பட்டிருக்கும் தீயணைப்பு கருவிகளை பராமரிக்கும் பணிகள், தம்மிடம் மட்டுமே வழங்கப்பட வேண்டுமென, ஆடவன் ஒருவன் மருட்டல் விடுத்துள்ளது, அப்பகுதி வியாபாரிகளை அச்சத்தில் ஆழ்த்தியுள்ளது.

நேற்று நண்பகல் மணி 12.30 வாக்கில், தனது நண்பன் ஒருவனுடன் கடைக்கு வந்த அவ்வாடவன், தீயணைப்பு கருவியின் பராமரிப்பு பணிகள் வேறொரு குத்தகையாளரிடம் வழங்கப்பட்டதை அறிந்து சினமடைந்ததாக, பெண் வியாபாரி ஒருவர் கூறியுள்ளார்.

அதோடு, கையை மடக்கி தம்மை தாக்க வருவதை போலவும் அவன் சைகை செய்ததாக அப்பெண் சொன்னார்.

அதனால், பாதுகாப்பு கருதி அவ்வாடவன் குறித்து, சிரம்பான் 2 போலீஸ் நிலையத்தில் புகார் செய்ததையும் அவர் உறுதிப்படுத்தினார்.

கடந்த பத்தாண்டுகளுக்கும் மேலாக புக்கிட் கெபாயாங் பகுதியில் வியாபாரத்தில் ஈடுபட்டுள்ள மேலும் சில வியாபாரிகள், இதற்கு முன் இதுபோன்ற மருட்டலை தாங்கள் எதிர்கொண்டது இல்லை என கூறியுள்ளனர்.

அதனால், இதுபோன்ற மருட்டலை எதிர்நோக்கியிருந்தால் உடனடியாக போலீஸ் புகார் செய்யுமாறு புக்கிட் கெபாயாங் பகுதி வியாபாரிகள் கேட்டுக் கொள்ளப்பட்டுள்ளனர்.

 Tags
diugut samseng

pemadam api

Peniaga gusar


பினாங்கில்  புதிய   பெர்ரி சேவை தொடங்கியது

ஜோர்ஜ் டவுன் , ஆக 7 – பினாங்கில் புதிய பெர்ரி சேவை இன்று தொடங்கியது. பாதாசரிகள் மற்றும் மோட்டார் சைக்கிள் பயணிகளை ஏற்றிக்கொண்டு பினாங்கு தீவுக்கான அந்த பெர்ரி Teluk Kampi யிலுள்ள Raja Tun Uda பெர்ரி முனையம் சென்றடைந்தது. பினாங்கு முதலமைச்சர் Chow Kon Yeow, Penang Port Sdn தலைமை நிர்வாக அதிகாரி டத்தோ Sasedharan Vasudevan மற்றும் பினாங்கு துறைமுக வாரியத்தின் பொது நிர்வாகி V. Vijayaindiran ஆகியோரும் அந்த புதிய பெர்ரியில் பயணம் செய்தனர். இன்று காலை மணி 6,35 அளவில் பெருநிலத்தில் Pengkalan Sultan Abdul Halim முனையத்திலிருந்து பெர்ரியில் ஏறிய முதலமைச்சர் Chow Kon yeow மற்றும் அவரது குழுவினர் 6,45 அளவில் பினாங்கு சென்றடைந்தனர். 10 நிமிடங்களைக் கொண்ட அந்த பெர்ரி பயணம் தினசரி காலை மணி 6.30 முதல் இரவு மணி 9.30 வரை நடைபெறும். தினசரி மூன்று பெர்ரிகள் சேவையில் ஈடுபடும். செப்டம்பர் 6ஆம் தேதிவரை அந்த பெர்ரி இலவச சேவையை வழங்கிவரும் என அறிவிக்கப்பட்டது.

 Tags
new ferry

Penang 's

service begin

with first passengers